text:
Telefoni nshya eshatu Apple yashyize ku isoko ni iPhone 8, iPhone 8 Plus, na iPhone X. Telefoni ya iPhone 8 izagurishwa ku madolari 699, iPhone 8 Plus itangwe ku madolari 799, mu gihe uzifuza iPhone X (10) azayibonera ku madolari 999.
iPhone 8 na 8 Plus zizashyirwa bwa mbere ku isoko ku itariki 22 Nzeri naho iPhone X itegerejwe n’umubare munini w’abakunzi b’ibikoresho bya Apple yo ikazatangira kugurishwa ku itariki 3 Ugushyingo.
Nyuma y’imyaka myinshi uruganda rwa Apple rusohora telefoni zihariye ku bintu bitandukanye, ubu bwoko bushya butatu buzasohokana udushya turimo ako kuzajya zishyirwamo umuriro zidacometswe mu buryo bwiswe "wireless charging" aho uyifite azajya ayishyira mu kuma biguranwa kiswe AirPower. Ibi ni nako bimeze ku masaha mashya ya Apple Watch Series 3 na AirPod.
Mu muhango wo guhishura ku mugaragaro ibikorwa bishya Apple igiye gushyira ku isoko, Umuyobozi wungurije muri icyo kigo, Phil Schiller, yagize ati "Izi mu giye kujya mukenera kuzikoresha impande y’ibitanda byanyu, mu modoka zanyu n’ahandi." Tim Cook ukuriye uru ruganda we yavuze ko nta kindi gikoresho cyahinduye ubuzima bw’abantu muri ibi bihe bya none kurusha ibikorwa na Apple.
iPhone X itegerejwe na benshi ku isoko ifite ikirahuri cyihariye gisanzwe kizwi kuri Samsung Galaxy na Galaxy Note, ikaba inafite umwihariko wo kugira amabara y’amoko menshi. Ubundi buhanga butari busanzwe muri telefoni ziri ku isoko ni uburyo bushya bwiswe ’Animoji’ bufasha umuntu kwifata amajwi hanyuma ugahitamo ’emoji’ yo kuvuga ubutumwa bwawe mu mashusho.
Iyi telefoni nta hantu bakanda ifite hasanzwe hazwi nka ’home button’ kuko yo ifungurwa no kuyirebaho gusa. Ubu buryo bwihariye kuri iyi telefoni bwiswe "FaceID". iPhone X yagereranyijwe na telefoni idasanzwe iganisha uruganda rwa Apple mu cyerekezo gishya cy’iterambere.
iPhone 8 izasohoka mbere ya iPhone X yo iri mu mabara atatu arimo iry’ifeza, irya zahabu, ndetse n’iryiswe ’ikijuju cyo mu isanzure’. Izi telefoni zinafite ubwirinzi budashobora gutuma zihungabanywa n’amazi cyangwa ibindi bisukika byabasha kuzigeraho.
iPhone 8 inakoranywe ubuhanga bwiswe A11 Bionic butuma ikora yihuta kurusha uko byari bisanzwe kuri telefoni za Apple zo zakoreshaga ubwitwa A10 Chip. Izi telefoni nshya za Apple zamurikiwe igihe kimwe na Apple Watch Series 3 ndetse na 4K Apple TV.
Ibidasanzwe kuri telefoni nshya za iPhone 8 na 8 Plus zigiye gusohorwa na Apple byo ni byinshi kuko nta yazibanjirije izirusha ubushobozi bwo gufotora n’ubwo korohereza abakunda gukina imikino yo kuri telefoni, gusa zo ntizifite uburyo bwa FaceID bwahawe iPhone X.


c: text/html

text:
Itangazo Mpuzamahanga ryerekeye Uburenganzira bwa Muntu
Itangazo Mpuzamahanga ryerekeye Uburenganzira bwa Muntu cyangwa Itangazo Mpuzamahanga ryerekeye Uburenganzira bw’Ikiremwamuntu , Itangazo Mpuzamahanga ry’Uburenganzira bw’Ikiremwamuntu , Itangazo Mpuzamahanga ry’Uburenganzira bwa Muntu , Itangazo Mpuzamahanga ku Burenganzira bwa Muntu , Itangazo Ryamamaza Hose Agaciro k’Umuntu[1] (UDHR mu magambo ahinnye y’icyongereza; izina mu cyongereza : Universal Declaration of Human Rights )
Taliki ya cumi y’ukwa desembri mu mwaka wa 1948, niwo munsi Ikoraniro rusange rya Umuryango w’Abibumye (ONU) ryemeje likanamenyesha Itangazo ryo kwamamaza hose ibyerekeye agaciro ka Muntu. Ikoraniro rusange ryasabye ibihugu byose bili muli l'ONU gukora uko bishoboye kugira ngo iryo Tangazo lizatangirwe ku mugaragaro, ryamamare hose kandi lisobanurwe, cyane cyane mu mashuli, ali amato ali ayisumbuye, mu bihugu byose, ibyigenga n'ibigitegekwa.
Intangiliro[edit | edit source]
Ikoraniro rusange lilibutsa ko:
- Ugushyira ukizana, ituze n’ubutungane mu bihugu bishingiye ku karusho ka buli muntu, kadasibangana, gahamya icyubahiro akwiye n’agaciro twese duhulijeho,
- Gusuzugura no kwirengagiza ako gaciro n’icyubahiro bya buli muntu nibyo byateye bamwe imigenzereze isa n’iy’inyamaswa, umutima w'umuntu utakwihanganira. Nicyogituma twemeza ko icyo umuntu wese yimilije imbere y’ibindi al’ugushyira akizana, nta nkomyi mu mvugo no mu bitekerezo, akibera aho nta nduru nta butindi,
- Ali ngombwa ko hashingwa amategeko arengera ako gaciro ka buli muntu, akamulinda ubuja n'agahato,
- Ikindi ngombwa nu gukomeza umubano w’ibihugu,
- Ibihugu byunz’ubumwe byiyemeje muli Charte ya l'ONU kuzahora byubaha agaciro k’umuntu wese, yaba umugore yaba umugabo, bose niko bakwiye kwubahwa kimwe. Ibyo bihugu byiyemeje kandi kuzaharanira amajyambere mu mibanire m’imibereho y’abantu ku mudendezo,
- Ibihugu byose byunz'ubumwe byarahiliye gufasha umuryango wa l'ONU kwubahisha hose agaciro n'uburenganzira bishingiye kuli kamere ya buli muntu,
- Kugira ngo ibyo twarahiliye tubishyikire, tugomba no guhuza igitekerezo ku byerekeye ako gaciro n’uburenganzira bya buli muntu,
- Ikoraniro rusange ryamamaje ili Tangazo ryerekeye agaciro ka buli muntu, ligomba kuyobora abaturage b’ibihugu byose uburyo bwo kwitoza umuco wo kwubaha agaciro n’uburenganzira bw’umuntu. Uwo muco niwo amategeko agenga buli gihugu n’atunganya umubano w’igihugu agomba gushishikalira kwinjuza muli byose, ali nu nyigisho z’urubyiruko mu mashuli, ali no mu milirere yose y’abaturage, kugira ngo bose hamwe, ali abatuye mu bihugu muli l'ONU, ndetse n'abatarashyikira ubwigenge, uwo muco abe aliwo bimiliza imbere.
Ingingo[edit | edit source]
Ingingo ya 1 : Abantu bose bavuka aliko bakwiye agaciro no kwubahwa kimwe. Bose bavukana ubwenge n’umutima, bagomba kugilirana kivandimwe.
Ingingo ya 2 : Umuntu wese akwiye kwemererwa kwafite agaciro n’uburenganzira bwose bwahamijwe muli ili Tangazo. Nta muntu uzongera gucishwa ku wundi ku mpamvu gusa z’ubwoko, ibara ry’umubili, idini yemera cyanga se ibitekerezo afite muli politique no mu zindi ngingo, ntawe uzazira igihugu akomokamo, ubworo amavuka cyanga se indi mimerere yindi.
Kandi nta muntu uruta undi, ngo kuko baba bakomoka mu bihugu batareshya. Ali abaturage b’ibihugu byigenga cyanga se bigitwarwa, bikiyoborwa n’ibindi, bose ni abantu kimwe.
Ingingo ya 3 : Umuntu wese agomba kubaho, gushyira akizana no kutarengana.
Ingingo ya 4 : Nta muntu ukwiye guhinduka imbohe cyanga umuja. Kugira abantu abaja cyanga se kubacururuza biraciwe rwose.
Ingingo ya 5 : Nta muntu ugomba kugilirwa urugomo, kuzira agashinyaguro, kwicwa urupfu rubi.
n’izindi[2]

robotstxt: allowed

filter: keep


text:
AMATEKA Y’U RWANDA : UBUGOME, KUGAMBANA, KWICA, KWICISHA, KWIKUBIRA, UBUCAKURA NO GUHEZA BAMWE MU BANA B’U RWANDA BYAGIYE BIKORWA N’UDUTSIKO DUTO CYANE TWIKUBIYE UBUTEGETSI UHEREYE KU NGOMA YA CYAMI KUGERA AYA MAGINGO
No comments:
Post a Comment
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


text:
Arizona: Twiyemeje gusezerera umuco mubi wo kwituramira ibintu bicika!
Ikipe izakomeza guhuza abandi.
Nk’uko twari twatumiye Padiri Thomas Nahimana ngo aze kutuganirira ibyerekeye Inzira y ‘amahoro, koko yaraje kuri iki cyumeru taliki ya 3/4/2016 kandi ikiganiro cyagenze neza. Cyitabiriwe n’Abanyarwanda, Abarundi n’Abanyekongo benshi. Ngerageje kuvuga muri make ibyo twaganiriye, nabishyira mu bice bitatu:
I. Twasuzumye uko abantu bakunze kwitwara imbere y’akarengane bagiriwe cyangwa kagiriwe abo.
1.Aha twabonye ko abantu benshi cyane bakunze guhitamo KWITURAMIRA babitewe ahanini n’uko bibona nk’abanyantegenke bityo ubwoba bukabaganza. KWITURAMIRA ni ukutagira icyo ukora, ni ukutifatanya n’abashaka kugira icyo bakora ngo barwanye akarengane kariho. Nanone ariko twabonye ko uyu muco ariwo mubi cyane kuko utiza umurindi Abanyagitugu n’abafite ingeso yo kurenganya rubanda. Abaturamyi nibo bavamo abagambanyi, nibo bahindurwa ibikoresho n’abanyagitugu kugirango rubanda ikomeze ihamishwe ku ngoyi.
2. Twasanze ko hariho n’abantu b’intwari bahitamo KWIHAGARARAHO, babibonera ubushobozi bagafata intwaro bakarasana n’umunyagitugu . Twabonye ko gufata intwaro ugahangana n’umunyagitugu bisumbije agaciro ukwituramira. Urwana aba ateye intambwe yo kwanga akarengane n’agasuzuguro bityo akiyemeza guharanira impinduka nziza. Gusa rero twibajije niba kwirenganura uhutaza abandi bitanga igisubizo gikuraho akarengane. Twasubije amaso inyuma tureba ibyabaye mu bihugu byinshi dusanga abafashe intwaro ngo bakureho ingoma z’igitugu zikandamiza rubanda baragiye bashyiraho ubutegetsi burusha ubugome ubwo bakuyeho. Twasobanukiwe n’ukuntu kwirenganura ukoresheje Violence, aho gukemura ikibazo cy’akarengane n’urugomo biracyongera ndetse bikabyara Uruhererekana rw’umwiryane udashira (Spirale de violence). Muri make nta gisubizo kirambye wakura mu kwirenganura uhutaza abandi.
3. Twasanze hari indi nzira ishoboka . Iyo nzira ni iy’uko abatemera akarengane BAKWISUGANYA, bagatangira ibikorwa byo kwanga kujya mu mujishi (désobéissance civile), bakanga kuyoboka gahunda mbisha z’ubutegetsi cyangwa urwego rubarenganya( Non coopération ) kandi bagategura uko bashyiraho inzego nshya z’ubuyobozi butarenganya rubanda (Alternative ). Gusa kugira ngo iyi nzira itungane igomba kubakirwa ku bushake bwo kutagirira abandi ibikorwa by’urugomo ahubwo igashyira imbere ukuvugisha ukuri, ugukunda igihugu n’ukutarenganya abandi. Iyi nzira iyo yitabiriwe na rubanda bwangu, ikagira umuriri mwinshi niyo yitwa REVOLISIYO ya rubanda.
Icyiza cy’iyi nzira ni uko idasaba amafaranga y’ikirenga cyangwa ibikoresho by’akataraboneka nka byabindi bikenerwa mu ntambara y’amasasu. Iyo nzira isaba UBUSHAKE N’UKWIYEMEZA kw’abaturage barambiwe gutegekeshwa igitugu n’akarengane. Iyi nzira kandi itanga igisubizo kirambye kuko isubiza ubutegetsi mu maboko ya rubanda maze abaturage bagasubirana uburenganzira bwo kwihitiramo ababayobora batagombye gushyirwaho agahato. Iyi nzira yatanga ibisubizo BYIHUSE mu Karere k ibiyaga bigari.
II. Twize gusuzuma no kugendera kure « Politiki yo kuraariira amahuri »
Iyi mvugo shusho yadufashije kumva ibanga rikomeye ryerekeye Opozisiyo ikorwa mu Karere k’Ibiyaga bigari. Mu buzima busanzwe, iyo inkoko yigomwe ibyumweru bitatu byose, idatarabuka, itarya, itanga, …ibundikiriye amagi yayo, iba yifuza ko ayo magi yaturagwa neza, akavamo imishwi bityo hakabaho kororoka. Iyo inkoko igize ibyago « ikararira amahuri » atazavamo inkoko iba iruhira ubusa. Ingorane nk’izo zibaho no mu rwego rwa politiki.
Twasanze impamvu zikwega « Politiki yo kuraariira amahuri’ zakumvikana mu bice bibiri:
1.Hari Abalideri b’imitwe ya politiki n’amashyirahamwe ya politiki bakomeza gushuka rubanda ngo BABIBABEREYEMO, bakabagaburira IGIHUHA gusa, kandi nabo ubwabo bazi neza ko nta kintu gifatika bakora kugira ngo impinduka zifuzwa zigerweho. Ibi nabyo byagereranywa no » kurarira amahuri ».
2. Hari abaturage biyemeje guheranwa n’ubwoba, bahitamo kwisubirira mu bucakara, ku buryo bumva ibyerekeye kwibohoza bitabareba. Bene abo ntacyo bafasha abiyemeje kwitangira impinduka, ahubwo ugasanga banabaca intege. Bene aba nibo usanga mu mujishi w’ingoma y’igitugu, bakayitera inkunga, bakayongerera ingufu . Kwitangira kubohoza abadashaka kwibohoza biragoye cyane, bishobora gusa rwose no « kurarira amahuri ».
III. UMUGAMBI
Abitabiriye iki kiganiro bakomeje kungurana ibitekerezo no gusobanukirwa neza ibibazo bikomeye bigaragara mu Rwanda , mu Burundi no muri Kongo muri iki gihe. Twatinze cyane ku ruhare twagira mu kubibonera umuti ukwiye. Twasanze ubufatanye ari ngombwa kuko nta mahoro arambye ashobora kuboneka muri kimwe muri biriya bihugu mu gihe ahandi byaba bicika. By’umwihariko twasanze ibibazo bivugwa i Burundi bikwiye kumenyekana uko biri nta makabyankuru na propagande z’ibinyoma, hakamenyekana intambwe nziza ya demokarasi no kubana mu mahoro yari imaze kugerwaho, hagasuzumwa uruhare rukomeye mu kwenyegeza umuriro rukomoka mu baturanyi….hakabaho gushaka umuti binyuze mu nzira yo KWICARANA no KUGANIRA, ibikorwa byose by urugomo n’iterabwoba bigahagarara burundu.
Umugambi twafashe ni uko twiyemeje gusezerera umuco mubi wo kwituramira no gushyidika politiki yo « kuraariira amahuri », ahubwo tukaba tugiye kurushaho KWISUGANYA (Organisation) no kugira icyo twakora. Niyo mpamvu dushyizeho Ikipe izakomeza kuduhuza no kwegera abatabonye umwanya wo kuza mu kiganiro kandi byabyifuzaga.
Turashimira cyane Padiri Thomas NAHIMANA wigomwe byinshi akaza kuufasha kwicarana tukaganira, dore ko ari ubwambere bibaye hano mu mujyi wacu wa TUCSON (Arizona/USA), ko twicarana turi ABANYEKONGO, ABARUNDI N’ABANYARWANDA. We n’abo bafatanyije turabifuriza amahirwe menshi mu migambi myiza bafite mu Ishyaka ISHEMA no muri Coalition ya « Nouvelle Génération » harimo kwitabira amatora y’Umukuru w’igihugu azaba mu mwaka w’2017 mu Rwanda.
Banyarwanda, Barundi, BanyeKongo, tuzakomeza kwituramira kugera ryari ? Nidukanguke, buri wese agire icyo akora kizima(ni yo kaba agakorwa gato) ngo amahoro arambye asesekare mu bihugu byacu. Nta wundi uzabidukorera.
John GAHONGAYIRE , Tucson.
Email : gahongayirej@yahoo.fr
Phone: (001)520-243-3040


text:
Umujyi wa Kigali na Polisi y’u Rwanda mu bukangurambaga bw’isuku n’umutekano
Yanditswe na RUTAYISIRE EMILE
Ubukangurambaga bwatangijwe muri Mutarama 2018 bukazasozwa muri Kamena 2018, burakangurira inzego z’ibanze n’abaturage kwita ku isuku n’umutekano aho abantu batuye, aho bahurira ari benshi, kurwanya ibiyobyabwenge no kwita ku mutekano w’abantu n’ibintu.
Mu kiganiro Imvaho Nshya yagiranye na Madamu Mukangarambe Patricie, Umuyobozi w’Ishami ry’Ubuzima n’Ibidukikije mu Mujyi wa Kigali, yatangaje ko icyo gikorwa cy’ubukangurambaga ngarukamwaka kigamije kunoza isuku n’umutekano cyatangiranye no gusinya imihigo, hagati y’ubufatanye bw’Umuyobozi w’Umujyi wa Kigali n’Ubuyobozi bukuru bwa Polisi y’u Rwanda, aho basinyanye imihigo n’abayobozi b’uturere.
Abayobozi b’uturere na bo basinyanye n’abayobozi b’imirenge, maze abayobozi b’imirenge basinyana imihigo n’abayobozi b’utugari ndetse n’abafatanyabikorwa bakorera muri iyo mirenge. Intego yo gusinya imihigo ikaba ari ukugira ngo bazafatanye gushyira mu bikorwa iyo mihigo.
Madamu Mukangarambe arasaba abaturage kumenya ko isuku ari isoko y’ubuzima agira ati “Isuku ntabwo ari iy’ubuyobozi ni iya buri wese. Isuku nke ikurura indwara nyinshi, kandi kurwara bivuga kutabasha gukora bigakurura ubukene”.
Yakomeje avuga ko umuntu agomba kurinda ubuzima bwe n’ubw’abandi.
Mu kiganiro n’abanyamakuru cyahuje ubuyobozi bw’Umujyi wa Kigali n’ubuyobozi bwa Polisi y’u Rwanda, taliki ya 4/5/2018, hagamijwe kugaragaza aho isuzuma ry’ibikorwa rihagaze nyuma y’amezi atatu, Umuyobozi w’Umujyi wa Kigali wungirije ushinzwe imibereho myiza y’Abaturage Madamu Muhongerwa Patricia yibukije ko isuku ireba abantu bose bari ku butaka bw’u Rwanda.
Mu mihigo yasinywe hagaragaramo gutera no gutunganya ubusitani ndetse hatunganywa imbuga z’ahantu hatari ubusitani. Hari kandi kunoza isuku ahantu hahurira abantu benshi nko mu matorero, kwa muganga, ku mashuri, muri resitora, utubari n’ahandi hakunze kuba indiri y’umwanda nko mu bishanga, za ruhurura, ahantu hakorerwa ibikorwa binyuranye nko mu binamba bogerezamo imodoka, mu magaraje n’ahandi ba nyiraho bagomba kubahiriza isuku basabwa, nko mu bibanza bitubakwa kuko amabwiriza arahari.
Uko ibi bizanozwa ni ko umutekano uzajya uboneka kuko ngo abanywa ibiyobyabwenge n’abagizi ba nabi batazabona aho bihisha.
Mu mabwiriza y’isuku y’Umujyi wa Kigali usangamo n’isuku yo mu ngo, aho abaturage bashishikarizwa gukorana n’ibigo bikusanya umwanda biwujyana ahabugenewe, ibyo bikazajya bituma isuku iba hose mu ngo n’aho abantu bagenda.
Madamu Muhongerwa arakangurira abantu bose barimo abashyitsi n’abagenda mu mugi wa Kigali ko isuku ibareba, agasaba imirenge yagaragaye ko iri mu nzira nziza gukomeza umurego naho abakiri inyuma akabasaba kongera ingufu bagakoresha igihe gisigaye kugira ngo na bo bazamuke.
Umurenge uzahiga indi uzahembwa na Polisi y’u Rwanda
Bimaze kuba umuco ko ukoze neza abihemberwa. Ushinzwe imikoranire ya Polisi n’Abaturage ndetse n’izindi nzego, Assistant Commissioner of Police (ACP) Damas Gatare avuga ko Umurenge wa mbere uzabona igihembo nyamukuru kimodoka, ariko hakazahembwa n’indi mirenge kugera ku mwanya wa gatanu.
ACP Damas Gatare yagaragaje ko umutekano n’isuku bifitanye isano kuko byose bihurira ku mibereho myiza y’abaturage.
Yagize ati “Iyo ufite isuku ugira ubuzima bwiza, ubuzima bwiza butuma ugira imibereho myiza kandi ufite imibereho myiza aba afite umutekano muri we. Icyo gihe ni bwo uba ufite ibitekerezo bituma utunganya aho uri ndetse n’abakugana ukababera urugero rwiza”.
Yakomeje yibutsa kuvanaho imyanda, ibihuru, inzu zituzuye zikubakwa ku buryo ahantu abagizi ba nabi bakwihisha haba hagaragara ndetse ari abacuruza n’abanywa ibiyobyabwenge bakabura aho bihisha.
ACP Gatare yashimye ko ubukangurambaga bubaye ku nshuro ya 7 kandi bukaba bwaragize uruhare mu kuzamura isuku n’umutekano mu mirenge igize Umujyi wa Kigali ndetse n’imyumvire ikaba igenda irushaho gutera imbere kuko isuku n’umutekano bagenda babigira ibyabo.


text:
Umukobwa utuye mu gace ka Nyamirambo uzwi ku kabyiniro ka Ishema Milo akomeje gusakaza amafoto ye hanze yambaye imyenda igaragaza ibice bye by’ ibanga.
Milo akaba yatangiye kujyenda ashyira ahagaragara aya mafoto kuri konte ye ya instagram kuva mu cyumweu gishize. Uyu munsi nibwo yunzemo andi mafoto agaragaza yambaye bikini ndetse n’ andi yambaye imyenda igaragaza ibibero bye benshi bafata nko kwambara ubusa .
Ubusanzwe abazi ndetse bakurikiranira hafi uyu munyarwandakazi Milo bemeza neza ko uyu mukobwa benshi bamufata nk’ umufana w’ umuyamideri Amber Rose wanditse amateka mu gihugu cya Leta zunze ubumwe z’ Amerika kubera ko akunzwe kwisanisha nawe haba mu myambarire n’ uko agaragara kumbuga nkoranyambaga .
REBA AMAFOTO AMAZE GUSHYIRA HANZE:
njye ntibyantangaza mbonye umuntu ashyira amafoto ye hanze ameze gutya, arega burya iyo ubona ibintu byawe bimaze guta agaciro nta bantu bakibineye ubita ahariho hose, buriya arabona ntacyo ahisha nyine, none se abigenze ate. iyo umuco watakaye byose niko bigenda nta ndangagaciro uba ugisigaranye nta na kirazira
Abakobwa barimo kurushanwa kwambara ubusa.Kubera ko n’ubundi bambarira ubusa abagabo basambana,bumva kwambara ubusa ari "ishema" kandi bigatuma bamenyekana.Muli make,baba bikorera "publicity",noneho Abakiliya bakiyongera.Nubwo bibeze gutyo,mujye mwibuka ko ari kimwe mu bintu biranga iminsi y’imperuka (2 Timote 3:1).
Imana yaduhaye sex kugirango tuyihe gusa umuntu tuzabana binyuze mu mategeko.Millions and millions z’abantu,ntabwo bazi ko gusambana ari icyaha kizatuma batabona ubuzima bw’iteka muli paradizo dutegereje.Ntacyo bimaze kwishimisha akanya gato,hanyuma ukazabura ubuzima bw’iteka kandi ntuzazuke.Nukugira ibitekerezo bigufi cyane.Nibyo bita “Spiritual Myopia”. Abantu bumvira imana,bazazuka ku munsi w’imperuka nkuko Yesu yavuze muli Yohana 6,umurongo wa 40.Hanyuma imana ibahembe ubuzima bw’iteka muli Paradizo.
muge mureka gutangaza inkuru zubugoryi ubwose ubusa burihe woe uwagusaba ubusa wazana buriya
mujye mushaka amagambo asobanutse mushyira kumitwe yinkuru zanyu


text:
Umupadiri yararwaye araremba ageze igihe cyo gupfa atumiza gitifu w'umurenge n'ushinzwe umusoro maze bagenda bishimye baziko agiye kubaha akantu kuko yari umuherwe bahageze umwe ahagarara iburyo undi nawe ahagarara ibumoso nuko bategereza ko agira icyo ababwira baraheba maze baramubaza bati ko utatubwira icyo waduhamagarije maze padiri yirebera hejuru arababwira ati"nashakaga kuba nka Yesu kuko nawe yapfiriye hagati y'ibisambo bibiri"
Urwenya:ashakaga kuba nka Yesu kuko nawe yapfiriye hagati y'ibisambo bibiri
Shyiraho Igitekerezo!
Subscribe to: Post Comments (Atom)


text:
Nyamagabe: Umubyeyi wibarutse batatu icya rimwe akeneye ubufasha
Mu ijoro ryo kuri uyu wa 11 Werurwe 2017, mu bitaro bya Kigeme mu karere ka Nyamagabe, umubyeyi witwa Mukagasana Martha yibarutse abana batatu, babiri b’abahungu n’umwe w’umukobwa.
Ubuyobozi bw’Umurenge wa Gasaka uyu mubyeyi yari atuyemo, bwatangaje ko bugiye kumukorera ubuvugizi akabasha kubona ubushobozi bwo kurera aba bana, ngo kuko ubusanzwe we na Ntawuziyandemye Claude bashakanye, basanzwe ari umuryango ufite ubushobozi buke.
Uyu muryango ngo wabyariye rimwe abana batatu, biyongera kuri babiri bakiri bato bari bafite, bikaba bigoranye kuri uyu muryango usanganywe ubushobozi buke, kubarera uko ari batanu.
Bayiringire John Umunyamabanga Nshingwabikorwa w’Umurenge wa Gasaka,yavuze ko ku wa mbere bazageza ubuvugizi bw’uyu muryango mu Karere ka Nyamagabe, kugira ngo uyu mubyeyi agenerwe ubufasha.
Yagize ati” Turimo turabakorera ubuvugizi mu Karere, kandi natwe nk’umurenge ku wa mbere turaterana turebe icyo twaba tubafashije cyamufasha gusubirana no kwita kuri aba bana mu gihe azaba avuye kwa muganga.
Muri aba bana umwe yavukanye ibiro bibiri n’igice (2.5 Kg), undi avukana kimwe n’ibice icyenda (1.9 Kg), undi kimwe n’ibice umunani(1.8 Kg).
Dukurikire ukanda kuri Like
Ibitekerezo ( 8 )
MWESE ABAGIZE UMUTIMA WO GUFASHA UYU MURYANGO NDABASHIMIYE.
KUBYARA ABANA 3 ICYA RIMWE NI UMUGISHA UKOMEYE, GUSA KUKO BABYAYE MU GIHE UBUSHOBOZI BWABO ARI BUKE;BURIYA BARUMVA BAGWIRIWE N’ISI KANDI SI IBYO. RWOSE NIBABAFASHE.
NAGERAGEJE KUBAZA TEL ZABO MPAWE TEL NGO NI IY’UMUGABO
NTAWUZIYANDEMYE CLAUDE NI 0725732616. BATUYE I NZEGA NIKO MAZE KUBWIRWA NUWASHATSE IZO NUMERO
TUYIGERAGEZE KUYIHAMAGARAHO; NIMUSANGA ATARIWE; MWANDIKE; HARI UNDI MUNTU WAMBARIJE UMUMOTARD UKORERA I NYAMAGABE NA ZA KIGEME.
AMUHA MESSAGE AMUBWIRA KO IYO NKURU YAYIMENYE. MUSANZE NUMERO ZIDAHURA N´AMAZINA MWAMBWIRA NGASHAKISHA. NAJYE NDI KURE YABO CYANE; GUSA NKUNDA IMPANGA CYANE NANIFUZA KUZAZIBYARA NIYO MPAMVU BYANTEYE KWISHYIRA MU MWANYA WABO.KANDI GUFASHA NTIBIGIRA UMUPAKA. MURAKOZE
Ndashaka contact numberzabo ba byeyi
Ese umuntu yabona uko avugana nabo? Nifuzaga kubafashisha nka $150. Navugana nabo gute?
Nanjye ndi nyirababiri. Impanga ziravuna kandi zirarushya.
Ni ukuri bihangane Imana irabireba kandi izabafasha.
Nkeneye contact number zabo. Niba nta phone bafite batanga izo umuturanyi bashobora kwisangaho.
Yes wonderful things?
Mfite igitekerezo gitandukanye n’abambanjirije: Kuki abanyarwanda kugeza ubu twumva twabyara gusa hanyuma ibisabwa mu kurera tukabisaba abandi (Leta, abagiraneza)? Niba mutubwira ko uyu muryango usanzwe udashoboye kwitunga no kurera abana babiri wari ufite, kuki bakomeza kubyara abandi? Igihe cyose tuzinangira guhindura iyi myumvire ubukene buzakomeza kutubaho akarande.
IMPUNDU KURI UYU MURYANGO WIBARUTSE IMPANGA Z’ABANA BATATU!!!!!IMANA IKOMEZE IBISHIMIRE; KANDI IBARENGERE.
UMUNYAMAKURU YATUBARIZA NUMERO ZA TEL Z’UMUBYEYI; BATUYE HEHE KU GASAKA; UWAZIFUZA KUBASURA YAHAGERA GUTE AHO BATUYE; HAGERA IMODOKA; MOTO; CYANGWA SE UFASHE TAXI; BUS WAVIRAMO KU KIHE CYAPA; NI KM ZINGAHE KUHAGERA UTURUTSE KURI KABURIMBO MURAKOZE.
UMUNTU UFITE UMUTIMA AUTABARA KANDI UNAKUNDA IMPANGA; AGIRE KWITANGA AGIRE ICYO AKORA. MURAKOZE SHALOM
Ndagusuhuje Kanyange! Niba wifuza gufasha aba bantu, shyiraho numero ya telefone yawe, ndaguhamagara nkuyobore aho batuye, kuko njyewe turaturanye cyane. Hagati yabo n’iwacu hanyuramo izindi ingo ebyiri gusa.
Byaba byiza mugiye mushyiraho uburyo uwashaka abo bantu yababonamo. Mugihe yaba yifuza kubagenera igikoma.


text:
Umugabo yagiye ku nshoreke ye, hashize
akanya undi mugabo aba arinjiye nawe aricyo
cyimuzanye dore ko uwo mugore yakundaga
abagabo benshi, uwambere aba aseseye
munsi y'igitanda azi ngo ni nyirinzu winjiye,
uwa kabiri ataragira icyo akora, nyirinzu
noneho w'ukuri aba arinjiye, wa mugabo wa
kabiri aba yinaze muri plafond hejuru.
Umugore mu rwego rwo kujijisha umugabo
ngo atavaho amuvumbura atangira kumutura
ibibazo by'urugo ati "papa Mutoni ko
udashaka akazi urabona tuzabaho dute ?
Umugabo nawe ati "uri hejuru azakampa
(yavugaga Imana). Umugore ati "ko
utaduhahira ubona tuzabaho dute ?"
Umugabo ati "uri hejeru azabikora."
Umugore ati "ubwo se tuzaguma mu bukode
kugeza ryari, uzagura inzu ryari ?" Umugabo
ati "uri hejuru azabikora" kera kabaye wa
mugabo urimuri plafond atangira kurakara
kuko yumvaga ari we bari kuvuga tu.
Umugore ati minerval y'abana irava heko
babirukanye mw'ishuri ? Umugabo ati "uri
hejuru azabikora" wa mugabo uri muri
planfond yumvise hajemo ikibazo cy'abana,
arasakuza cyane n'ijwi rirenga n'umujinya
mwinshicyane ati "ibi noneho sinabyihanganir
a, ni gute mwamparira inshingano z'uru rugo
njyenyine" uri munsi we azakora iki ? Icyo
kurihira abana bose minerval cyo
mukibagirwe,abanjye baba muri uru rugo ni
babiri gusa nibo nzarihira, ahasigaye uri
munsi nawe azarihira abe. Umukino
warangiye bose batwaye abana babo.
Urwenya: Umugabo yagiye ku nshoreke ye, hashize akanya undi mugabo aba arinjiye nawe aricyo cyimuzanye
Umugabo yagiye ku nshoreke ye, hashize


text:
Ku wa 27 Mutarama, 2018 hirya no hino mu Karere ka Rulindo hakozwe umuganda rusange wibanze ku bikorwa byo kurwanya isuri, guhanga imihanda no kuyisana, gukora isuku ku bigo byubatsweho ibyumba by'amashuri bishya, kubakira abatishoboye amacumbi n'ubwiherero ndetse no kuvugurura urutoki hagamijwe kongera umusaruro.
Ku rwego rw'Akarere ibikorwa by'umuganda rusange byabereye mu murenge wa Base, Akagari ka Rwamahwa, umudugudu wa Kiruri, mu rwunge rw'amashuri rwa Kiruri ahubatse irerero ry'Abana (ECD). Ibyo bikorwa bikaba byibanze ku gutunganya ubusitani bw'iryo rerero no gukora isuku ku muhanda ugana ku ishuri.
Muri uwo muganda, abaturage b’Umurenge wa Base bifatanyije n’Umunyamabana wa Leta muri Ministeri y’Ubutabera, ushinzwe Itegeko Nshinga n'andi mategeko Me Evode Uwizeyimana, Umuyobozi w'Akarere Bwana Kayiranga Emmanuel, Umuyobozi wungirije wa Brigade commander ya 305 Col David Murenzi, Umuyobozi w'Ingabo zikorera mu Karere Lt Col Epimac Kayitare, Umuyobozi wa Police mu Karere SSP Jean Bosco Rudasingwa, Umuyobozi w’Inkeragutabara mu Karere Lt Col John Ndoli, abayobozi b'Akarere bungirije bombi, Abajyanama mu Nama Njyanama y'Akarere n'abandi bafatanyabikorwa batandukanye.
Ubutumwa bwatanzwe bwashishikarije abaturage kubungabunga umutekano kandi bagatangira amakuru ku gihe, kurwanya ibiyobyabwenge, kwirinda amakimbirane, kugira isuku, kurwanya ihohoterwa ndetse bahabwa n’ubutumwa bujyanye no kwizihiza umunsi mukuru w'Intwari wizihizwa ku itariki ya mbere Gashyantare.
Umuganda witabiriwe ku buryo bushimishije, nyuma y’ibiganiro abaturage bacinya akadiho.


text:
Urubyiruko ngo rukeneye ubuvugizi buhamye
Urubyiruko rwo muri Burera Urubyiruko rwo mu karere ka Burera ruhamya ko rwizeye ubuvugizi buhamye binyuze mu bo rwitoreye bazaruhagararira mu buyobozi. Uru rubyiruko rutangaza ko ubuvugizi buhamye aricyo kintu More...
Nyaruguru: Umurenge wa Ngera wahize iyindi mu muganda
Umurenge wa Ngera mu karere ka Nyaruguru washimiwe kuba warahize indi mu bikorwa by’umuganda mu mwaka wa 2014-2015. Minisitiri w’umutekano mu gihugu Sheik Musa Fazil Harerimana niwe washyikirije More...
Rubavu : basuzumye ibituma bataba abambere mu mihigo
Njyanama y’akarere ka Rubavu yafashwe imyanzuro izabafasha kuza mu ba mbere mu mihigo mu mwiherero wo kwiga igituma batesa imihigo neza. Kuva uturere twashyirwaho 2006, umwaka wa 2015 nibwo akarere ka Rubavu More...
Kayonza: Imihigo bayishingiye ku baturage kuyesa ngo byakoroha
Abayobozi b’akarere ka Kayonza barasabwa gushingira imihigo ku baturage hasi mu midugudu baramutse bayumvise neza byakoroha kuyesa. Ibi byavuzwe na Minisitiri w’ibikorwa by’inama y’abaminisitiri, More...
Nyamasheke: Abafatanyabikorwa b’akarere barasaba kubona ibikorwa biri mu mihigo hakiri kare
Abafatanyabikorwa b’akarere ka Nyamasheke bagize ihuriro ryirwa JADF, barasaba akarere kujya gakora ibikorwa by’imihigo bikabohererezwa hakiri kare bakareba ahakanewe ubufasha bwabo hakiri kare kugira More...
Ruhango: Abafatanyabikorwa barasabwa gukora igenamigambi rinogeye abaturage
Mu nama nyunguranabitekerezo yahuje bamwe mu bakozi b’akarere ka Ruhango tariki ya 21/07/2015, n’imiryango mpuzamahanga 21 itegamiye kuri leta ikorera muri aka karere, Twagirimana More...
Nyabihu: Ibikorwa by’ umuganda muri 2014-2015 bifite gaciro ka miliyoni zisaga 684
Umuganda wifashishijwe mu kubaka amazu n’ibyumba by’amashuri Abaturage bo mu karere ka Nyabihu bavuga ko ibikorwa byakozwe mu mwaka dusoje w’imihigo wa 2014-2015, byabagiriye akamaro gakomeye More...
Nyamasheke: Abafatanyabikorwa b’akarere barasaba kubona ibikorwa biri mu mihigo hakiri kare
Abafatanyabikorwa b’akarere ka Nyamasheke bagize ihuriro ryirwa JADF, barasaba akarere kujya gakora ibikorwa by’imihigo bikabohererezwa hakiri kare bakareba ahakanewe ubufasha bwabo hakiri kare kugira More...
Nyamagabe: Abaturage barishimira ko bagira uruhare mu kureba aho iterambere ry’igihugu cyabo rigeze
Abaturage barishimira ko basigaye bagira uruhare mu mihigo, bareba aho iterambere ry’igihugu cyo rigeze, nk’iyo bamurikiwe imihigo y’uduce batuyemo bakibonera ibyo bahize ko byagezweho. Kuri More...
Ngororero : Ngo igenamigambi ridateguwe neza ngo niryo rituma bimwe mu bikorwa bitagera ku ntego
Ahantu nyaburanga ku mukore wa rwabugiri naho haradindiye Bamwe mu baturage bo mu karere ka Ngororero bavuga ko kuba hari ibikorwa cyane cyane ibikorwaremezo byubakwa n’akarere bigatwara akayabo ariko ntibigere More...


text:
Urwenya-Isengesho ry'umwana
Isengesho ry'umwana
Umuryango warateranye mbere yo kujya kuryama, maze basaba umwana muto kubasengera ngo babone kujya kuryama. Umwana aratangira arasenga ati : “Mana ndagusabye ngo uhe imyenda yo kwambara abakobwa bambaye ubusa bari muri computer ya papa, ndagusabye kandi ngo uhe mama amahoro ntazongere kujya avuza induru nijoro iyo aryamanye na papa. Mana unabuze mwarimu wanjye kujya ankorera mu ijipo y’ishuri”.
Shyiraho Igitekerezo!
Subscribe to: Post Comments (Atom)


text:
1. Iyo umusabye ko musohokana ngo ubwo nta kindi kikugenza, utanabimusaba nabwo ngo ubwo ufite abandi bagusohokana.
2. Iyo umufuhiye aravuga ngo ntumwizera,
utamufuhira ngo ubwo ni uko utamukunda.
3. Iyo ushatse kumusoma cg kumukoraho,
aravuga ngo ntumwubaha. Waramuka ubyihoreye ngo nta kuntu waba umwishimira ngo we
kutabishaka.
4. Iyo mufitanye gahunda ugakererwa umunota umwe, ngo nta gahunda ugira. We yakererwa
isaha wavuga ngo ntuzi kwihangana.
5. Iyo usuye undi musore cg we akagusura
ikibazo kiravuka, ariko we bamusura ngo ni inshuti zisanzwe nta kibazo.
NONESE UBUNDI MUMBWIRE, ABAKOBWA MUSHIMISHWA N'IKI?
1. Iyo umusabye ko musohokana ngo ubwo nta kindi kikugenza, utanabimusaba nabwo ngo ubwo ufite abandi bagusohokana.


text:
Urukiko rw’ibanze rwa Kacyiru ruherereye mu mujyi wa Kigali rwemeje ko Gahongayire Aline n’umugabo we Gahima Gabriel batandukana ntacyo bagabanye kuko nta mutungo bari bafite.
Ababuranyi bombi bari bitabiriye isomwa ry’urubanza rw’ubutane bwasabwe na Gahima Gabriel ashaka gutandukana n’umugore we Aline Gahongayire, uzwi mu ndirimbo zihimbaza Imana.
Urukiko rw’ibanze rwavuze ko Gahima na Gahongayire bari bamaze amezi 12 batabana nk’umugabo n’umugore bagomba guhabwa ubutane.
Bombi bari barasezeranye ivangamutungo rusange ariko kubera ko nta mwana n’umutungo bombi bari bafitanye buri wese yemerewe kujya ukwe n’undi kwe.
Nyuma y’isomwa ry’urubanza rwamaze iminota itagera kuri itanu, bombi bagaragaje ko bishimiye icyo cyemezo baramwenyura ndetse bagishyiraho umukono wemeza ko umwe atanye n’undi burundu.
Gahima Gabriel na Gahongayire Aline basezeranye kubana ku itariki ya 20 Ukuboza 2013.
Mu iburana ry’urubanza rwabo rwa gatanya, Gahongayire Aline yagaragaje ko yifuza gutana n’umugabo we anagaragaza ko afite inyota yo kuzongera gushakana undi mugabo kuko ngo abona akiri muto. Gusa ariko Gahima ntiyerure neza ko azongera agashaka.
Ingingo ya 237 y’igitabo cya mbere cy’urwunge rw’amategeko mbonezamubano mu gace kayo ka kabiri ivuga ko buri wese mu bashyingiranywe ashobora gusaba gutana burundu.
Yabisaba kubera igihano k’icyaha gisebeje cyane, ubusambanyi, guhoza undi ku nkeke, kwanga gutanga ibitunga urugo, guta urugo igihe cy’amezi 12 nibura, no kumara nibura imyaka itatu batabana ku bushake bwabo.


text:
Umuyobozi w’Akarere bwana MUDAHERANWA Juvenal ari hamwe n’Umuyobozi wa Polisi mu Karere ka Gicumbi CSP NDAYAMBAJE Danny bifatanije n’abaturage b’murenge wa NYANKENKE kuri uyu munsi wa gatatu tariki ya 7 Ukuboza 2016 ahizihirijwe ku rwego rw’Akarere uruhurirane rw’Umunsi Mpuzamahanga w’Abafite Ubumuga ndetse n’uwo Kurwanya Virusi Itera SIDA.
Umunsi Mpuzamahanga wo kurwanya SIDA wizihizwa buri mwaka ku itariki ya 1 Ukuboza 2016 ufite uyu mwaka insanganyamatsiko igira, iti: “Twese Hamwe Duhagurukire Kurwanya SIDA Iracyahari” naho Umunsi Mpuzamahanga w’Abafite ubumuga wizihijwe kuwa 3 Ukuboza 2016. BYUKUSENGE Janviere mu buhamya yatanze yagize, ati: “ namenye ko nanduye SIDA mfite imyaka 9 njyanywe gupimishwa na data wacu kuva ubwo ntangira gufata imiti none ubu ngize imyaka 20. Nkaba nsaba urubyiruko kwipimisha kuko ari ubuntu bityo nibasanga ari bazima birinde”.
Insanganyamatsiko y’Umunsi Mukuru w’Abafite Ubumuga y’uyu mwaka iragira, iti: “Kugera ku ntego 17 z’Iterambere Rirambye, Duteza Imbere Umurimo kuri Bose”. Mu buhamya bwe BIREGEYA Jean Berchmas yagaragaje aho yavuye na bagenzi be aho ubu bafite imashini 7 zidoda muri Santeri ya YARAMBA.
Uhagarariye abafite ubumuga mu karere ka Gicumbi yashimiye Nyakubahwa Perezida wa Repubulika y’u Rwanda Paul KAGAME kuba yarabahaye ijambo ndetse n’itegeko ribaha uburenganzira aho amazina amwe n’amwe nka ba Kaboko, kirema, kajisho n’andi nk’ayo. Yavuze ko bafite gahunda inyuranye aho bashaka gushinga Campany kugeza mu mwaka wa 2020.
Mu ijambo rye, Umuyobozi w’Akarere bwana MUDAHERANWA Juvenal yababwiye ko iyi mpurirane y’iyi minsi mikuru mpuzamahanga igaragaza ko nk’ubuyobozi butagira igice cy’abanyarwanda gisigara inyuma kubera ikibazo iki n’iki bahuye nacyo. Yakomeje ababwira ko iyo umuntu amenye ko yanduye SIDA, bimuhangayikisha bigatuma adatekereza neza. Yabashimiye intambwe bamaze gutera ndetse n’icyerekezo cy’ejo hazaza bafite. Mu gusoza yagarutse ku myitwarire cyane cyane mu rubyiruko, abasaba guharanira kuba imanzi n’isugi.
MUTUMWA Vincent
Public Relations, Media and Communication Officer
Gicumbi District
Tel: +250 789480490
E-mail: mutumwa.vincent@gicumbi.gov.rw


text:
Ni mu ruzinduko rw’iminsi ibiri abakora mu kigo kirengera imibereho myiza y’abana muri Kenya barimo kugirira mu Rwanda kugira ngo bige uburyo rwabashije kugabanya abana mu bigo by’imfubyi ahubwo hakimakazwa gahunda yo kubarerera mu muryango.
Bagaragarijwe ko kuva muri 2012 kugeza muri Werurwe 2017, abana 2691 babonye imiryango ibakira binyuze gusubizwa mu miryango bakomokamo cyangwa se kubona imiryango ifite umutima wo kwakira abana batabyaye.
Nubwo bimeze bityo ariko ngo urugendo ruracyari rurerure kuko hari abandi bana basaga igihumbi batari babona imiryango ibakira .
Umuyobozi w’ikigo gishinzwe imibereho myiza y’abana muri Kenya, Irene Murethi, yatangaje ko baje kwigira ku Rwanda uburyo rukoresha ngo abana bagumane n’ababyeyi mu miryango ndetse n’abari mu bigo by’imfubyi bagashakirwa imiryango.
Ati “Turashaka kureba uburyo u Rwanda rukoresha ngo abana bagumane n’ababyeyi mu miryango nta kubatoroka, turashaka kandi kumenya uburyo u Rwanda rwabashije kuvana abana mu bigo by’imfubyi bakajya kurererwa mu miryango.”
Abajijwe niba mu gihugu cyabo ikibazo cy’abana batandukana n’imiryango yabo giteye inkeke, yavuze ko iki kibazo atari iki igihugu kimwe gusa ko ari Afurika yose.
Ku ruhande rwa Komisiyo y’Igihugu ishinzwe abana , Umunyamabaganga Nshingwabikorwa wayo , Dr Uwera Kanyamanza Claudine , yavuze ko barimo kubagaragariza uburyo Leta ishyigikiye ko abana bose barerewa mu miryango kugira ngo n’ubafasha abafashirize aho babarizwa.
Ati “Dufite aho twavuye n’aho twageze , dufite uburyo bukomatanyije bwo kwita ku mwana, bwemejwe n’inama y’Abaminisitiri muri 2012. Mu 2013 hahise hatangira gahunda ya Tubarere mu Muryango, ihabwa abakozi kugira ngo ishyirwe mu bikorwa, nibyo twagerageje kubabwira […] by’umwihariko tubereka ubwo buryo bwo kurerera umwana mu muryango uko bukora.”
Yakomeje avuga ko kugira ngo gahunda yo kurera abana mu muryango ishyirwemo imbaraga ari uko basanze nka 70% by’abana bari mu bigo by’imfubyi bafite ababyeyi cyagwa abavandimwe, bityo iyo miryango igashishikarizwa kubitaho ntibarerwe nk’imfubyi kandi bafite aho bakomoka
Ikindi abari muri urwo ruzinduko bagaragarijwe ni gahunda y’Inshuti z’umuryango aho igizwe n’abantu babiri ku rwego rw’umudugudu b’inyangamugayo bafasha kumenya amakuru y’abana baba abiga, abakoreshwa imirimo yo mu ngo n’ibindi byahungabanya uburenganzira bw’abana bakabigeza ku nzego bigacyemurwa vuba.
Ku kijyanye no kuvana abana mu bigo by’imfubyi, Dr Kanyamanza yasabye abo banyakenya ko mbere yo kuvana abana mu bigo bakarerewa mu miryango baba bagomba kureba ugiye kwakira umwana, niba koko amukunze, niba ari ukumukoresha imirimo cyangwa se niba ari inyungu ze aharanira kurenza inyungu z’umwana.
Itsinda ryaturutse muri Kenya rizahuzwa n’abakorerabushake b’inshuti z’Umuryango kugira ngo bagaragaze ko ibyo bakora n’ahandi bishobora gukunda.


text:
Urwenya: Muganga w'Amatungo
Muganga w'Amatungo
Umugabo yagiye kwicuza icyaha cy’ubusambanyi ageze mu rusengero ati : “Ndi muganga ariko mfite icyaha cyo gusambanya abarwayi banjye kandi ndumva nabireka none byarananiye”. Pasiteri ati : “Reka tugusengere Imana iragukiza burundu ntuzongera kandi irakubabarira”. Barangije kumusengera arongera aragaruka ati : “Rwose iki cyaha gikomeje kumbabaza ndashaka kukireka”. Pastor ati : “Ariko humura Imana iragukiza vuba rwose”. Umugabo ati : “Erega ntabwo muzi impamvu mbabaye cyane ! Burya ndi muganga w’amatungo !” Abantu bahita bumirwa !
Shyiraho Igitekerezo!
Subscribe to: Post Comments (Atom)


text:
Umunyarwanda yagize ati ‘Agahugu katagira umuco karacika’. Burya ntawe ukwiye gusebya umuco w’ undi kuko buri muco ugira ibyiza byawo kandi umuco ni nk’ ikiremwa ugira amabyiruka n’ ubusaza ukanapfa.
Imyaka yanjye irasatira 30, nagize 20 ntarabona umugeni bahetse mu ngobyi. Mu mabyiruka yanjye abageni nabonaga bagenda n’ amaguru bakagenda batihuta nkabona nibyiza. Uwabaga yifite yagendaga n’ imodoka bikaba ikimenyetso cy’ ubukire mu bukwe bwe.
Magingo aya ikiranga ubukwe bw’ umukire mbona kitakiri imodoka ahubwo ari uko agerageza kubukora bya gakondo ya Kinyarwanda arinaho ubona bahetse umugeni mu ngobyi.
Mbyiruka nabonaga izi ngobyi zisigaye ziheka abageni bifite zarahekaga abarwayi n’ abantu batabasha kwigenza n’ amaguru yabo. Niga amateka umwarimu yatubwiye ko kera umugeni bamuhekaga mu ngobyi bagamushyingira umuntu atazi kuko imiryango ariyo yarambagizaganya. Ibi si ibyakera cyane kuko na nyogokuru numvise avuga ko bamuhetse mu ngobyi.
Muri 2015 nagize amahirwe yo kugera muri pariki y’ Ibihondogo ibitse byinshi mu mateka y’ u Rwanda; njye nabo twari kumwe abashinzwe iyo pariki batweretse IKITABASHWA, ingobyi yahekaga umwami. Numvishe nejejwe no kubona ikitabashwa kuko nari narakize mu ishuri.
Guheka abageni mu ngobyi bigezweho
Ingobyi ya Kinyarwanda kuba isigaye iheka abageni bisobanuye ko igiye gukomeza gukira agaciro mu Rwanda nuko umuco wo guheka abarwayi mu ngobyi ugenda ucika. Gucika k’ uyu muco kuraturuka kukuba iterambere ry’ ibinyabiziga bya moteli rimaze kugera henshi mu gihugu. Kuva mu myaka nk’ itatu ishize maze kugera mu turere hafi ya twose uko ari 30, ahantu nasanze umuco wo guheka abarwayi mu ngobyi ni mu karere ka Rusizi mu murenge ugizwe n’ ikirwa cya Nkombo. Aha biraterwa ni uko kuri iki kirwa bitoroshye kuhageza ikicyabiziga cya moteri no ku kihakura kuko bisaba kucyambutsa amazi y’ ikiyaga cya Kivu. Muri uyu mwaka nagize amahirwe yo kuganira n’ abaturage bo ku Nkombo bambwira ko kimwe mu bibazo bafite ari uko batakibona aho bakosha ingobyi kuko izo bakoreshaga bazikuraga ku Gikongoro mu karere ka Nyamagabe none ubu bakaba batakiziboha.
Uyu ni umurwayi bahetse mu ngobyi
Ibi simbitindaho kuko kuba amashyanyarazi yarambutse akagera ku Nkombo n’ ibinyabiziga bya moteri bigereyo ku bwinshi nabo bumve uburyohe bwo kudacibwa urutugu n’ umujishi w’ ingobyi n’ ubwo guhererana ari umuco mwiza ugaragaza ubufatanye no gutabarana.
Ntangira navuze ko umuco uvuka, ukabyiruka, ugasaza ukanapfa. Si igitangaza kandi sinabibi kuba ingobyi ya Kinyarwanda yakongera kugira agaciro kuko isobanuye byinshi mu muco Nyarwanda. Niba umuco uhindagurika bivuze ko hari ibyo uvoma mu mico y’ amahanga si igitangaza kuba wavoma muri gakondo yawo ukabigarura aha ndavuga ‘guheka abarwayi mu ngobyi’ kandi sinabyo gusa cyane ko na Gacaca, Iterero ry’ igihugu n’ Umuganda rusange birimo guhesha u Rwanda amanota meza kandi byaragaruwe bikuwe mu muco gakondo Nyarwanda.
Iyi ni ishusho y’ uko ububwe bwa gakondo ya Kinyarwanda bwakorwaga. Ese n’ ibibindi bizagaruka mu bukwe bw’ ubu ko byakuwe n’ amajerekani?
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho


text:
“Ubunyamwuga ni ikimenyetso cy’iterambere, ni ikimenyetso cy’uko nshobora kugera ku byo nshaka kugeraho mu mahoro, nta gihe ntakaje kandi nta byinshi ntanze cyangwa nangiza rimwe na rimwe bitari ngombwa.”
Ibi Minisitiri w’Ubutabera, Busingye Johnston yabigarutseho ubwo yatangizaga umwiherero w’iminsi itatu w’abakozi n’abayobozi bakuru b’Urwego rw’igihugu rw’Ubugenzacyaha, urimo kubera i Nyamata mu karere ka Bugesera, kuv aku wa 11 kugeza ku wa 13 Gicurasi 2018.
Minisitiri Busingye yagize ati “Ubunyamwuga ni ikintu cy’ingenzi mu bantu bose aho bakorera. Sintekereza ariko ko hari uwakibigisha kurusha amateka anyuranye mwanyuzemo. Ubutabera bunoze ntawabubigisha, kuko muzi neza ko abantu bose bareshya imbere y’amategeko. Mugomba gukomeza guharanira uburenganzira bwa muntu, kandi mukagira ubupfura.
Icyo amategeko asaba ni ugufata iya mbere mu kubaka ubunyamwuga mu rwego ruhanitse kandi bikozwe neza. Muzige aho bakora neza hose mwoherezeyo abajya kurahurayo ubwenge uko bikorwa.”
Yakomeze abasaba kurangwa no kwicisha bugufi, kutikomeza no kuba inshuti z’ababagana kuko icyo abanyarwanda babategerejeho kandi bareba, babashakaho ari indi ntambwe urwego rugomba kugaragaza mu gukora kinyamwuga.
Yabibukije ko aribo mfura z’urwego ibyo bazakora byose aribo bazareberwaho. Agira ati “Mubibe imbuto y’umuco mwiza, ikura neza ku buryo n’abarumuna banyu bazavuga bati ‘abatubanjirije bahasize umuco mwiza.”
Ikindi yabasabye ni ukuzamura ubunyamwuga ku buryo n’abagana u Rwanda baturutse mu mahanga bazasanga serivisi bahabwa isa n’iyabo aho bibaye ngombwa ibe nziza kurushaho.
Yabasabye kandi kurangwa n’umuco wo kuba inshuti z’abo bahamagaje ku buryo n’uwaba yasize umwana ku ishuri, bashobora kujya kumucyura cyangwa se yaba akeneye telefoni bakamufasha kugira ngo ahe amakuru abo mu rugo. Mbese bagomba kumva ko ari inshuti zabo aho kubikomezaho.
Umunyamabanga Mukuru w’Urwego rw’igihugu rw’ubugenzacyaha, RIB, Col. Jeannot Ruhunga, mu kiganiro n’itangazamakuru, yatangaje ko nk’urwego rushya byari bikenewe ko bicara hamwe bagasuzuma intego igihugu cyabahaye, bakareba inzira yatuma basohoza neza inshingano bahawe nk’uko babyitezweho.
Agira ati “Nk’uko biri mu ntego za RIB, ubunyamwuga tuzabwubaka binyuze mu mamahugurwa. Nibyo tuzashyira imbere. Turarebera hamwe ibizatuma abakozi ba RIB batazatezuka ku nshingano n’intego. Amategeko aha ububasha bwinshi abagenzacyaha ariko kandi bigomba no kugendana n’ubunyangamugayo.”
Uyu mwiherero w’iminsi itatu witabiriwe n’abayobozi bakuru muri RIB, abayobora amashami, n’abahagarariye RIB mu ntara. Intego za RIB z’ibanze zifatwa nk’umutima wayo ni ubunyamwuga, ukuri n’ubwitange.
Ibiganirwaho birimo kureba igenamigambi ry’imyaka itanu ry’icyerekezo cya RIB nk’urwego rushya no kureba amategeko azagenga abakozi bayo.
Itegeko N° 12/2017 ryo ku wa 07/04/2017 rishyiraho uru rwego, umutwe wa kabiri, ingingo ya 9 n’iya 10 risobanura inshingano n’ububasha bya RIB.
Rene Anthere Rwanyange na Jeanne d’Arc Munezero


text:
Aba Local Defense barasabwa guhindura isura mbi itari iy’ubunyangamugayo ibavugwaho
Bamwe mu bashinzwe umutekano mu karere ka Muhanga bazwi ku izina ry’aba-local Defense basabwe guha agaciro akazi bakora kuko hari abatari bake byagaragaye ko bakora ibikorwa bisebesha abakora aka kazi. Ibi More...
Kirehe-Bahawe Telfone mu rwego rwo kujya batanga raporo z’ibiza buri munsi
Mu rwego rwo kumenya Ibiza aho byabaye no kubyirinda Minisiteri ishinzwe kurwanya ibiza no gushyura impunzi (MIDIMAR)kuri uyu wa 14/05/2012 yahaye telephone abayobozi bashinzwe imibereho myiza mu mirenge yosse igize More...
Ngoma: Ntibacyandikisha abana bavutse cyangwa abitabyimana kuberako batagira umukozi ushinzwe irangamimerere
Kuba hari imirenge imaze igihe kinini itagira abakozi bashinzwe iranga mimerere bituma abaturage batakibaruza abana babo bavutse ndetse n’abantu bitaba imana. Nkuko byagaragajwe na commission y’ inama More...
Akarere ka Gakenke karacyari inyuma mu kwitabira kuringaniza urubyaro
Mu gihe umuhigo wo kuringaniza urubyaro ku kigeranyo cya 52% usigaje amezi atatu urangire, imibare yashyizwe ahagaragara mu nama yo kuri uyu wa kabiri tariki ya 20/03/2012 igaragaza ko Akarere ka Gakenke kacyiri More...


text:
7.3.08
Icya kane
Kuva mu gushyingo 1990 kugeza muri nyakanda 1991, FPR yahinduye strategie itangira gutera ibitero shuma n’ibitero by’iterabwoba iturutse mu Buganda. Nibyo bise “hit and run op). Muri icyo gihe bakoze umutwe w’abasirikali batoranijwe mu bandi, ariwo bise “Directorate Military Intelligence” (D.M.I). Uyu mutwe n’ubwo wari ufite misión oficielle y’iperereza, ubundi wakoraga urutonde rwa’abagombaga kwicwa ikanabishyira no mu bikorwa ikurikije inshingano za Etat Major (High Command) bafashijwemo na Intelligence Officers (I.O) na Intelligence Staffs (I.S). DMI ntiyagenderaga ku mategko yagengaga abandi basirikali. Yategekwaga n’ubuyobozi kuru bwa gisilikali en direct, bigutuma operations zayo zarihutaga cyane kandi zikarushaho kuba eficace.Muri iyi dossier hari imimenyetso byerekana ko ubwicanyi bwinshi bwateguwe na D.M.I. mu karere k’amajyaruguru y’ u Rwanda, cyane cyane muri Kiyombe, Muvumba, Cyumba, Kivuye, Butaro na Nkana. Mission yabo yari iyo kwelimina mu buryo buteguwe abanyabwenge n’abayobozi bo mu bwoko bwa’abahutu; abahamya b’ubwo bwicanyi, abatari bashyigikiye ubwo bwicanyi, n’abamisiyoneri FPR yashyiraga mu bashyigikiye abahutu.
Aucun commentaire:
Inscription à : Publier les commentaires (Atom)


text:
Collège Saint André /Nyamirambo yatahuye ibanga ryo gutsindisha Abanyeshuri: Gushyira imbere imyitwarire myiza
Yanditswe na admin
Ikigo cya Arkidiyosezi ya Kigali cy’amashuri yisumbuye cyitiriwe Mutagatifu Andreya (Collège Saint André) giherereye i Nyamirambo mu karere ka Nyarugenge mu mujyi wa Kigali cyabaye ubukombe mu burezi bufite ireme mu Rwanda guhera mu mwaka wa 1957.
Umuyobozi w’iri shuli Padiri Faustin Nshubijeho wo muri Arikidiyosezi ya Kigali, yatangarije Imvaho Nshya ko rimwe mu mabanga bifashisha mu kuba intangarugero ari ukwibanda ku Kinyabupfura, ugukunda abanyeshuri byiyongeraho kubakundisha Imana, kubana na bo buri munsi no kubabera urugero rwiza.
Yagize ati “Ibanga nta rindi, ritari ugukunda abana turera tukabakundisha n’Imana. Iyo umwana akunzwe akunda n’ibyo umukunze amukundisha… Mu bijyanye no kwiga burya abana bagomba kugira uwo bareberaho; twebwe iyo tugiye mu burezi turahaba tukabana na bo, tugasangira amasaha 24/24, umunsi ku wundi.”
Yakomeje ashimangira ko indangagaciro bigisha abana ziri mu bishyigikira inzozi n’inshingano bafite mu buzima bwabo bwa buri munsi. Indangagaciro bibutswa buri gihe zirimo ikinyabupfura, kwigirira icyizere, isuku n’izindi ziyongeraho guhabwa amasuzumabumenyi (tests) ateguye ku buryo bw’ikizamini cya Leta buri ku wa gatatu w’icyumweru.
Aya masuzumabumenyi barayamenyera ku buryo igihe cy’ibizami kigera biteguye neza. Collège St André yigamo abanyeshuri bagera ku 1050, abahungu n’abakobwa, abacumbikirwa nabiga bataha.
Mu bizamini bisoza icyiciro cya mbere cy’amashuri yisumbuye by’umwaka ushize wa 2017 iki kigo cyatsindishije ku kigero cya 100% abanyeshuri 118, abagera ku 105 bari muri diviziyo (Division) ya mbere naho 13 bari mu ya kabiri ari nako bose bahabwa ibigo bashaka bicumbikira abanyeshuri (boarding schools).
Indangagaciro Nyarwanda zihuzwa n’ubuzima bw’ishuri
Padiri Nshubijeho ashimangira ko Collège St André ishyira imbere imyitwarire myiza kuko ari yo ntandaro y’intsinzi mu ishuri no mu buzima busanzwe.
Mu masaha ya mugitondo mbere y’amasomo bahurira hamwe bakaganirizwa. Ibi bikorwa iyo bavuye mu missa n’amasengesho ya buri munsi bitewe n’idini umwana asengeramo.
Baganirizwa ku ndangagaciro nyarwanda na kirazira zikanahuzwa n’ubuzima babayeho ku ishuri, kandi bagasobanurirwa n’uburyo bibafasha gutegura kuba abagabo n’abagore cyangwa abihayimana banogeye igihugu n’imiryango bavukamo.
Yakomeje agira ati “No mu masomo umwana umwereka ko bidahagije gutsinda ahubwo agomba no kuba ari umuntu, akunda Imana. Ntiyakunda Imana atabona adakunda bagenzi be bigana. Abo bagenzi be iyo abakunda, barigana bagafashanya ugasanga bari kuzamukira hamwe.”
Padiri Faustin avuga ko bazakomeza gusigasira ibyagezweho muri iki kigo mu myaka 61 kimaze, ndetse bagakomeza gukorana n’ababyeyi mu guharanira uburere bushyitse bw’abanyeshuri.
Yasabye ababyeyi batita ku bana, n’abitwara nabi mu miryango kubihagarika bagakurikirana urubyaro rwabo kuko ari impano bagabanye zisaba kutaba ntibindeba.
Ati “Ishuri ryonyine ntirihagije, umubyeyi ni we wakagombye kuba uwa mbere kuko umugore n’umugabo babana n’umwana baramubyaye; rimwe na rimwe kandi imyitwarire yabo hari igihe igira ingaruka ku bana.”
Kuba hari abana bataha mu miryango irimo ibibazo cyangwa batitabwaho, ni imwe mu mbogamizi zituma bagorwa n’imyigire, cyane cyane ku biga bataha iwabo.
Ubuyobozi bwa St André burasaba ababyeyi, abarezi, Leta n’imiryango ifite aho ihurira n’uburezi gukomeza gufatana urunana mu kurerera Imana n’ u Rwanda rw’ejo hazaza.


text:
novembre 2010
UBUTUMWA UMUBYEYI BIKIRA MARIYA YAHAYE BYISHIMO KU ITALIKI YA 19/11/2010
Umubyeyi Bikira Mariya yaje ababaye cyane ari mu rumuri rwinshi cyane ntabona icyo ndugereranya narwo nuko aranyitegereza aransuhuza, arambwira; ati
B.M.: Uraho mwana wanjye ukomeje kwihanganira ibigeragezo byose uhura na byo!
BY. : Uraho Mama
B.M: Mwana wanjye umeze ute?
BY: Maman meze neza gahoro nawe urabibona, imibabaro ni myinshi mu mubiri wanjye.
B.M.: Mwana wanjye ihangane kuko uwanjye wese ahura n’imibabaro. Kandi iyo mibabaro ufite ni ibyaha byinshi by’abantu benshi uri guhongerera biri gukorerwa hirya no hino muri kino gihugu cyanyu. Ikindi kandi mwana wanjye uravuga ngo uratotezwa,ihangane kuko umwana wanjye wese aratotezwa. Mwana wanjye komera ku rugamba kuko ibikomeye niho mubigezemo. Ikindi kandi ujye umenya ko nkuri iruhande, sinzagutererana.
BY: Karame Mama, vuga icyo ushaka umuja wawe ndakumva.
B.M : Bana banjye ngarutse kubasura kuko mbakunda. Mwana wanjye ongera unsuhurize abana banjye bose, uti nimugire amahoro, urukundo rwanjye rubasakaremo. Bana banjye uyu munsi wa none ngarutse kubasura kubera ko ndi umubyeyi wanyu kandi ubakunda. Nkomeje kubaha ubutumwa n’impanuro kuko ndi umubyeyi ugira impuhwe, cyane cyane mwebwe abasonzeye ubutungane.
BY: Ubwo nabonaga afite akantu kameze nk’agacupa, agafashe mu ntoki karimo urudodo, agacuritse hamanukamo igitonyanga arambwira, ati: Bana banjye niba mutisubiyeho, ndakirekura kandi kirabatwika. Ubwo nakomeje kumutakambira musaba imbabazi musaba ko yagihagarika, ko tugiye kwisubiraho.
B.M : Bana banjye nagize impuhwe kera mwarananiye, none rero mwana wanjye ibi nkomeje kukwereka niko bigiye kumera. Bana banjye uzi ukuntu mwihindanyije? Uwabaha indorerwamo ngo mwirore, murebe uko musa, mwaduteye umugongo ntabwo tuzi ibyo murimo.
Mwatashywemo n'ubucogori, ntabwo tuzi ibyo murimo. Abenshi ndabona ari ba mayira abiri. Muririrwa mwubaka amazu, ese ra, muziko ayo mazu mwubaka muziko muzayabamo? Cyangwa muzi ko twabibagiwe?
Mubimenye kino gihe murimo, ni icyo guhana no guhemba. Niba mwumva mwumve kandi abafite amaso yo kureba murebe aho ibintu bigeze maze mushishoze, murebe ikibi n'icyiza.
Bana banjye dukomeje kubagenderera tubasaba ko mwahinduka mukava muri iyo sayo y’ibyaha murimo, mukomeje kwivurugutamo.
Bana banjye mumenye ko buri muntu wese agiye kubazwa ibyo yakoze. None bamwe rero mutangiye gutsindwa.
Bana banjye aho cya gitego ntikibinjiranye? Ko mbona mwabaye ba baterera iyo mwiyibagiza aho twabakuye? Nyamara urwishe ya nka ruracyayirimo! Kandi nababwiye menshi, ibyinshi murabyibonera. Bana banjye akarengane karacyari kenshi, ese iyo mutewe namwe
muritera? Aha ndashaka kubabwira ko iyo mutwivumbuyeho mukitandukanya natwe njye n'umwana wanjye ntaho muba musigaye.
Bana banjye cyakora si mwese harimo abakigerageza, naho abandi mwarangije kurwicira. Nyamara bana banjye mwese mwari mukwiye gusubira ku isoko imwe cyangwa ku iriba rimwe. Kuko n'abagerageza nabo, bimwe barabyuzuza ibindi ntibabyuzuza, ariko niba nabo ntibatwibagirwa.
Bana banjye ndababaye, ndababaye, ndababaye cyane. Mbabajwe cyane na kino gihugu n'Abanyarwanda banze guhinduka none benshi bari kuganisha mu rwobo.
Bana banjye mwakwisubiyeho nibura hakagira urokoka! Ubu rero ndi kureba kino gihugu cyanyu nkarira adakama kuko ibikomeretsa umutima wanjye bikomeje kwiyongera hirya no hino muri kino gihugu cyanyu cy'u Rwanda.
Ariko kandi bana banjye, abanjye bumva ibyo mvuga, ibyo mbabwira kandi mukabishyira mu bikorwa abo nzabarinda muri kino gihe kibi kibugarije.
Bana banjye ibikomeye biraje kandi birarokoka bake, mubimenye kuko ntacyo ntababwiye, mubime
nye ishyamba si ryeru. Bana banjye nimwisubireho, musubire ku murongo, musubire uko mwari mumeze nka mbere nkibatumaho.
Mukomeze inshingano mwari mwarihaye, dore ko n'ahanini mu isengesho ryanyu mwasabaga kimwe kandi mukagihabwa uko mwagisabye. Kandi nawe mwana wanjye n'ubwo dukomeje kugutuma wabaye umwe nabo. Kuko ngutuma kenshi ugacika intege ubutumwa ntibubagereho.
BY: Mama ngiye kwisubiraho
B.M: Mwana wanjye nzakurebera kuri ubu nguhaye ko uzabusohoza vuba.
BY: Mama nzagerageza n'ubwo ngeragezwa.
B.M: Mwana wanjye ntihazagire ikintu kijya kigutera ubwoba, ningutuma ujye wihutira kujya aho ngutumye, usohoze ibyo ngutumye kuko mba nkuri iruhande jye n'umwana wanjye. Ese mwana wanjye ko mbona wubatse ukanyibagirwa kandi unkeneye? Kandi igihe cyose nza ngusanga . Jye uzanyubakira Chapelle ingana iki?
BY: Mama byose ni mwe mubimpa, uko muzanshoboza nanjye niko nzagenza.
B.M:Ahasigaye rero mwana wanjye, amamaza ubutumwa bwanjye, ubutange nk'uko mbuguhaye, ubutangire igihe naho ibindi uko ubyifuje bizakorwa. Mwana wanjye mbwirira abana banjye, uti: mwanze kumva, nababwiye mbare na mbariro mudutera utwatsi ntimukigenza uko dushaka, ibihe bihora bihinduka uko bwije n'uko bukeye, ese bana banjye ko mbona mumaze guta inshingano zanyu arizo twabahaye none ko ibikomeye bije, muzabyifatamo mute? Nyamara bana banjye, abwirwa benshi akumva beneyo. Niyo mpamvu tubasaba kwisubiraho kugira ngo mugaruke ku murongo, kandi mumenye ko tutigeze tubatererana.
Bana banjye murugarijwe impande zose z'igihugu, ubu Shitani yabinjiyemo, mu gihugu cyose ubu iri gukorera ku mugaragararo. Bana banjye urugogwe rugiye kubikubita hejuru kandi narababwiye kuva kera, muratunguwe kandi ufite amaso yo kureba narebe aho ibihe bigeze maze ashishoze. Kandi umwana wanze kumva
ntiyanze no kubona. Bana banjye twabarwaniriye intambara ikomeye, ntacyo mwatuburanye ariko ndabona abenshi mukomeje kudutera umugongo, mwibereye mu bidafite shinge, mwibereye mu mitungo gusa.
None bana banjye ndabasaba kwisubiraho kuko mbona mwataye inshingano zanyu. None se bana banjye ibyo mwiyemeje bibamariye iki? Ko tubahekesha umutwaro woroshye, buri wese ko tumuha umutwaro abashije, ntawe duha umutwaro umunaniza cyangwa mubiterwa n'uko mwari muri mu bibazo binyuranye? Nimugerageze kwibaza aho mwavuye n'aho mugana. Mumenye ko urugendo rukiri rurerure, ntaho muragera kuko umunsi ku munsi, mumenye ko mutazi igihe umwana w'umuntu azagarukira.
Niyo mpamvu musabwa guhora mwiteguye amaza y'umwana w'umuntu . Kandi mwana wanjye ubambwirire, uti hari byinshi twabateguriye mutegereje, ibyo twari twarabateguriye mukiri na hariya habi, benshi twamaze kubibagezaho. Aha ndavuga ubuzima bwanyu, kandi abo mvuga muriyumva. Ariko se bana banjye ko muvuga ngo abacuranye ubusa bitana ibisambo, na n'ubu se iyo mvugo muracyayifite? Ahubwo n'abafite murirengagiza bagenzi banyu muri kumwe.
Hirya no hino murirengagiza inshingano twabahaye yo gusangira byose nk'abana b'Imana. Mumenye ko ku mukungu kwinjira mu ngoma y'Imana biraruhije, uretse ko mwebwe murengeje urugero.
Bana banjye ndababaye, ndababaye, ndababaye cyane, uwabereka uko mwasaga mbere tukibahuriza hamwe: mwari beza ariko ubu mwarihindanyije. Kandi bana banjye nimureba nabi, mugiye guhura n'akaga gakomeye cyane kuko mwisubiriye mu byo mwahozemo, ni yo mpamvu mukomeje kudutera umugongo. Birambabaza cyane kugeza ubwo umuntu asigaye aryama adakoze ikimenyetso cy'umusaraba!
Bamwe ntibagira isoni zo gukora ku cyumweru. Kandi ari mwe twashimagizaga ko mwitwaraga neza uko bikwiye, none mwasubiye inyuma birengeje urugero. Rwose ndabasaba ngo mwisubireho kuko nanjye mwaransabye ndabaha n'ubu kandi ndacyabaha. None se iyo ni yo nyiturano munyituye? Mwakijije umubiri none mwaretse roho. Nimusigeho, nimugarukire aho kuko inzira murimo iri kugenda ibaganisha mu rwobo.
Mwana wanjye rero nongere ngusubiriremo: komera ku ibanga ufite urikomereho kuko igihe cyo gusohora kirageze, ntucike intege kandi uko ngutumye ujye uhita untumikira, ubutumwa ubutange ntacyo ugabanuyeho nta n'icyo wogeyeho kuko hari abana banjye benshi bugirira akamaro, bakamenya aho bageze bagahinduka.
Bana banjye ndababaye cyane ,mbabajwe n'abantu benshi banze guhinduka none bakaba bakomeje kugenda bagana mu rwobo. Bana banjye ibikomeye biraje kandi bizarokoka bakeya kandi sibwo bwa mbere nabibabwira, ntacyo mutazi. Muhore rero muri maso, muhore mwiteguye, simvuze umunsi cyangwa isaha cyangwa umunota ariko muratunguwe. Bana banjye reka mbacire umugani: Umuvumvu yagitse umuzinga usarurwa n'abandi.
Ibyo murundarunda ntabwo ari ibyanyu, nâ'abandi bari babifite. Bana banjye ndababaye, ndababaye, ndababaye cyane, mbabajwe n'abana banjye benshi bakomeje kwicwa urwagashinyaguru, benshi bakomeje kurohwa mu buroko, abandi bakomeje kurigiswa abandi bakoje guhunga igihugu ari mwebwe bahunga, mwebwe bayobozi bakuru.
Bana banjye, nabasabye gutanga imbabazi muranga murananira, mbasaba kunamura icumu muranga murananira bisa nk'aho mbabwiye ngo mukomereze aho. Nyamara bana banjye akebo ugereyemo mugenzi wawe ni ko nawe usubirizwamo. Igihe kirageze rero kungira ngo mporere abana banjye bari kurengana hirya no hino muri kino gihugu.
Erega bana banjye, ntacyo ntavuze kitazasohora. Bana banjye naziye mwebwe, naziye mwebwe, naziye mwebwe Abanyarwanda kuko nabonaga hari icyo mukeneye. Bana banjye, imvura y'amahindu ije kubanyagira kandi izarokoka bake! Murumve namwe iyo mvura nkomeza kubabwira iyo ariyo. Bana banjye nongere mbisubiremo, ntacyo navuze kitazasohora. Byinshi byarasohoye hasigaye kimwe kandi gikomeye.
Bana banjye bumva ibyo mvuga kandi bakabishyira mu bikorwa, ndabasaba kuvuga Rozali buri munsi, n'ishapule y'ububabare ku wa kabiri no kuwa gatanu, mubivuge mushyizeho umwete kuko ni byo bizabarokora muri bino bihe bibi bikomeye mugezemo.
Bana banjy,e ngaho ndagiye nzagaruka ubutaha. Muramenye sinzabe Nyamwisiga ngo nisange kandi namwe ntimuzabe baburamwaje.
Ngaho mubane nanjye urukundo rwanjye rubakomeze. Ngaho mugire amahoro kandi mugwize andi. Bana banjye uyu munsi wa none mbahaye inkunga yanjye y'umubyeyi kandi mbahaye umugisha.


text:
Umwarimu umwe w'umuhanga yagiye imbere y'abanyeshuri, afata ikirahure kinini ashyiramoamabuye aruzuza. Ni uko abaza abanyeshuri ati: “Murabona ibintu biri mu kirahure bigeze he?” Nabo bati: “Rwose ayo mabuye arimo aracyuzuye”Ni uko wa mwarimu afata umusenyi asukamo, ugenda ujya mu myanya iri hagati ya ya mabuye, maze yongera kubabaza ati: “Noneho ubu bimeze bite?” Abanyeshuri bati: “Umva ko bagira ngo iki nonehoikirahure kiruzuye nta kindi kintu cyajyamo”.Ni uko mwarimu afata amazi asuka muri cya kirahure, amazi nayo agenda acengera mu twenge duto cyane twasigaye hagati y'amabuye n'umusenyi. Ni uko arababazi ati: “None ububwo bite?” Abandi bati: “Rwose bigeze ku ndunduro ikirahure kiruzuye nyabyo”.Ni ako arangije arababwira ati:”Iki kirahure tukigereranye n'ubuzima bwanyu, amabuye tuyagereranye nk'ibintu by'ibanze bifite agaciro kanini nk'ababyeyi, abana, uwo mwashakanye, umuvandimwe n'inshuti muri rusange, naho umusenyi tuwugereranye n'ibindi bintu tuba dutunze bifite akamaro nk'imodoka, akazi, kwiga n'ibindi. Bwa nyuma rero ya mazi tuyagereranye n'utundi tuntu duciriritse nko gukina, gutembera, kujya kureba umupira, film n'utundi nk'utwo.Mu buzima rero uhera ku bifite agaciro kanini noneho bene ibyo bigenda bisiga umwanya w'ibiri mu nsi yawo. Nushyira imbere akazi cyangwa kwiga ukirengagiza uwo mwashakanye, umubyeyi cyangwa umwana uzaba umeze nk'uwafata cya kirahure akacyuzuza umusenyi. Nyuma wabona aho ushyira amabuye? Nyamara ubanje amabuye hahita hasigara umwanya uza kugenda ucengeramo umusenyigutyo gutyo…ISOMO: Kimwe mu bintu bituma tudatera imbere harimoguha agaciro kanini ibitagakwiye tukabisimbuza iby'ingenzi kurutaho. Jya umenya icyo ukwiye kugenera umwanya wa mbere ndetse n'icyo ukwiye kugenera akanya gato kasagutse, umenye iby’ingenzi kandi burya iyo wabanje guha akanya iibifite agaciro ugenda ubona akanya gato ugenera tumwe duto duto kandi bikagenda neza rwose!
Umwarimu umwe w'umuhanga yagiye imbere y'abanyeshuri
Shyiraho Igitekerezo!
Subscribe to: Post Comments (Atom)


text:
kanda ku ifoto uyigire nini urusheho kubona Kagame yamwaye
Akenshi umwana w'ingeso mbi ahora akora amabi ariko ntatekereza ko umunsi umwe azafatwa! Aho umwana rero abera umwana nyine ni uko mu gukora amafuti ye ahora akoresha amayeri amwe ntamenye guhindura ngo hato ejo batamufatira mu cyuho. Uyu mwana iyo bamucakiye mu tugeso twe nko gukora mu nkono, kwiba imyaka yo mu rugo, kwiba amafranga yo mu rugo, gusambana, kurwana n'abandi bana cyangwa gutukana ahenshi bita gukoronga biramubabaza cyane.
Iyo umubyeyi afatiye umwana we muri iyi ngeso, umwana yihutira kureba hasi ngo adahuza amaso n'umubyeyi we. Ikindi gituma umwana yubika amaso, ni ugufatwa hari abana bagenzi be kuko aba azi ko bucya bamumwaza muri bagenzi be bose bakamenya ko ari inyamabi. Ikibabaza umwana kurushaho ni ugufatwa hari abana bagenzi be yari yarumvishije ko ari Ntamakemwa, ko iwabo bamukunda kuko akora cyane, cyangwa se akaba yari yarabazengereje abereka ko ari umunyangufu.Ngibyo bimwe mubyo ingenzi bituma umwana w'ikirara yubika umutwe iyo ababyeyi bamufatiye mu cyaha, utazi uko uwo mwana aba ameze arebe uko Pawulo Kagame ameze kuri iyi foto iri hejuru!
Nkuko tuvuze muri make igituma uriya mwana yubuka umutwe, Pawulo Kagame nawe wazengereje akarere k'ibiyaga bigari akamena amaraso kurusha nyirakuru Kanjogera, ku ifoto iri hejuru biragaragara ko ishyamba atari ryeru hagati ye na ba shebuja bo muri Amerika(USA)! Ku ifoto umwe mu basenateri aratunga Kagame agatoki undi nawe akareba hasi. Igishengura Kagame kuri iyi foto ni abagererwa be bo mu Rugwiro bariho bumva uko atukwa kandi abereka ko ari igitangaza Ikimana cyo mu Rwanda, Afrika n'isi; ayobora neza kurusha Nkurunziza Petero n'abandi baperezida b'Afrika! Ikirushijeho kumutera ipfunwe n'ikimwaro, ni uko aba bagererwa bariho bamuha inkwenene imbere y'abazungu! Twizere ko nibataha atabohereza muri Rweru!Mu nyandiko zacu ziri imbere tuzakomeza gusesengura aya mafoto turebe icyo ahatse. Ariko hagati aho mutekereze kuri uyu mugani w'abafransa:" umwana wiyanduje yanduza ababyeyi be"( Lenfant qui s'est sali salit ses parents)!
Dg NKUSI Yozefu
www.shikamaye.blogspot.no
Muzamenya Ukuri maze kubabohore


text:
Ku wa 9 Gicurasi 2018, nibwo ingo 32 zigizwe n’abantu 122 batuye muri Kimisagara zimuwe ku ngufu zijyanwa mu rusengero ruherereye mu Mudugudu wa Birama kugira ngo hatagira uhitanwa n’ibiza.
Ubuyobozi bw’uyu murenge buvuga ko ibarura bwakoze bwasanze inzu zirenga ibihumbi icyenda ziri ahashyira ubuzima bw’abantu mu kaga, ku buryo zasabye ba nyirazo gushaka aho bimukira.
Ariko ubuyobozi wahisemo kwimura ku ngufu imiryango yari ituye ahatangiye kugaragaza ibimenyetso ko imvura ikomeje kugwa inzu zabagwaho hejuru. Abenshi muri abo si inzu zabo ni aho bakodeshaga.
Umunyamabanga Nshingwabikorwa w’Umurenge wa Kimisagara, Havuguziga Charles, yabwiye IGIHE ati “Nibyo twabimuye ku ngufu kuko nibwo butabazi bw’ibanze twahise tubaha bwo kubakura muri ariya mazu, kuko hari aho warebaga ugasanga umukingo wagiye nyir’inzu atakibasha no gusohoka mu nzu ye ku buryo abo ari bo twabanje kwimura.”
Yakomeje ashishikariza aba batuye mu manegeka gushakisha imiryango ibakira, anashishikariza izindi nzego kubafasha kuko hari ibintu byinshi badafite birimo n’amafunguro.
Aba baturage bimuwe bagaragazaga ko batewe impungenge n’imibereho.
Umubyeyi witwa Uwimana Sarafine yagize ati “Ikibazo dufite n’uko tutari kubona ibyo kurya nk’ubu njye umugabo wanjye ni umuzunguzayi nta mikorere nyine n’ibibazo.”
Undi yagize ati “Nibyo badufashije baratwimura ariko twugarijwe n’ibibazo byinshi kuko ubu aha hantu turi naho ni mu manegeka nta bwiherero hafite ku buryo turi kujya mu baturanyi. Ikindi kandi nta n’amafunguro baduhaye mu gihe batwimuye hutihuti.”
Imiryango myinshi yabuze amerekezo igacumbikirwa mu rusengero,igasasamo za matela, igizwe ahanini n’abagore n’abana.
Umurenge wa Kimisagara habarurirwa imidugudu 10 iri mu manegeka muri 49; ubuyobozi bwawo bwatangiye gusaba abayituyemo gushakisha ahandi bimukira.


text:
Ngoma: Intore ziri kurugerero zashoje icyiciro cya mbere cy’ urugerero, zasabwe kuba bandebereho
Intore ziri kurugerero mu murenge wa Murama ho mu karere ka Ngoma ubwo zasozaga icyiciro cya mbere cy’ urugerero zizamaramo amezi atandatu, zasabwe ko ubutore batojwe bwabaranga kandi bakabutoza n’abandi. Umutoza More...
MU MURENGE WA KABAYA INTORE ZASOJE ICYICIRO CYA MBERE CY’IBIKORWA BY’URUGERERO.
Ku wa 28 Werurwe 2013 mu Murenge wa KABAYA icyiciro cya mbere cy’ibikorwa by’urugerero by’intore zo mu mutwe w’indongozi cyashojwe ku mugaragaro. Intore zo mu More...


text:
IMYAKA IBAYE MYINSHI NTAYINDI MANA Y’INYAMBARAGA YIGEZE IBA HAFI Y’UBU BWOKO UWITEKA NIWE WENYINE WAKOMEJE KUBUBERA UMUYOBORO: GUTEGEKA KWA 2 32 11-12.
Iyo umukirisitu ari gusenga agira umwanya wo gusaba ibyo yifuza ko Imana yamukorera. Iyo ibyo yasabye atabibonye kubera intege nke za muntu agira ati: Imana yaranyibagiwe. Nyamara mbere yuko dusaba, Uwiteka Imana iba izi ibyo dukeneye mbere tutaranayisaba. Ikiruta byose ariko nuko Imana iba ifite ibyo yaguteganyirije bitakumirwa n’uwo ari we wese. N’ubwo bishobora gutinda ariko ntibishobora guhera kuko ntawe uvuma uwo Imana itavumye, bivugako abanyamugisha batavumika.
Hari indamutso ya Kinyarwanda igira iti: “GIRA ABANA” Indi ikagira iti “GIRA SO”. Umuco ukabishimangira ugira uti: Habaho Ngo NDINDA MUBYEYI nayo igakurikirwa na NDINDA MWANA. Byumvikana rero ko habanza “ndinda mubyeyi” hagakurikiraho “ndinda mwana” byanga bikunda umubyeyi ntiyasiga umwana, aramurinda akamurera mbega imbaraga z’umubyeyi zishirira ku mwana, akamuyobora akunguka byinshi. Isi nayo ikamubera umwarimu w’umuhanga, uburezi bwiza yahawe n’ubwihangane yatojwe bigatuma igihe imbaraga z’umubyeyi iyo zimaze kumubana nkeya nawe agirati “NDINDA MWANA”. Mbese kurera neza ni nko guteganiriza ejo hazaza, no kubitsa ahatagera imungu. Uburezi rero si umwihariko wa buri muntu, ahubwo ni ubufatanye bw’ababyeyi baterana inkunga hisunzwe ubushobozi bwa buri wese. Nguko uko hano muri Camp Bauma dushoje iki gihembwe gikurikira ibindi twarangije mbere y’iki ababyeyi bagize guhuriza hamwe ibitekerezo maze bakora nk’igisiga bita “IKIZU” duhanganye n’ikirere kirimo umuyaga w’igihuhusi udatuza, aho twakomeje kwigisha abana bacu ibizabagirira akamaro ejo hazaza n’igihugu muri rusange. Uko IKIZU kigisha abana bacyo kibatumbagirana mu kirere hejuru cyane kugirango bamenye guhangana n’ikirere kirimo umuyaga mwinshi, iyo hagize icyana kigira ikibazo kiramanuka kikagitegera amababa bityo nti habe impanuka.
Uko niko Imana yatwigishije gutumbagira mubibazo byinshi kandi bikomeye kuko yaduhaye ukwizera nako gukomeye, niyo mpanvu yemerako duhuriramo n’ibigeragezo nabyo bikomeye kandi byinshi ariko ikadutegera amababa, mbese ikaturinda impanuka. Mwibuke ubuzima bwa Moïse, Dawidi ku gihe cya Goliath, Daniel na bagenzi be, nicyo gihe ubu natwe turimo. Imana irimo iratwigisha ariko natwe twigisha abana bacu. Imana yagiye ikora ibitangaza mu bihe byashize, izakora n’ibindi twagiye tuyisaba byinshi mukuturinda icyaduhungabanya igihe tunyura mu bihe bikomeye hamwe n’urubyaro rwacu. Uhoraho arimo kutwigisha kandi adukurikiranira hafi. Twibuke ko uretse n’ibyo tuyisaba ko hari nibyo yatugeneye kandi tutigeze tuyisaba, ikaba yari yarabiduteguriye nambere mu migambi yayo. Mbese yarabitugeneye ikiturema muribyo harimo n’uru rubyaro ruri guhabwa uburezi kugirango ejo hazaza bazigirire akamaro bakagirire n’igihugu muri rusange mu buhamya bazaba bifitemo kubyo babonye banyuzemo. Aho abazaba bakiriho bazatangazwa n’impuhwe zabo zirangwa n’urukundo rwo kubabarira, koroherana no guharanira uburenganzira bwa buri muntu mu mibereho ye. Bazere imbuto zitandukanye n’imibabaro yabo banyuzemo nkuko batojwe kwishimira mu mubabaro kandi bakubaha Uwiteka ari nawo murage uzatugeza twese aho dusiganira kugera ariho iburyo bwa Rurema.
Nk’ababyeyi rero murebane impuhwe aba bana bacu kandi banyu mubifuriza gukomeza kugira uburere bwiza butegura u Rwanda rw’ejo. Musengere ababaciriye imanza bataranavuka nubu bagashinjwa nibyo batazi, dore ni abana nk’abandi bavutse nk’abandi, gusa amateka yabatandukanije n’ababo. Ariko Gitare izabahuza n’ababo. Harakabaho umuco mwiza utanga uburezi bwiza bwa gicunguzi, mw’izina ry’umucunguzi mukuru, Yezu krisitu, wamamaje inkuru nziza y’urukundo n’ubwitange adupfira ku musaraba. UMUCUNGUZI NI RUBANDA. Murakarama.
Umucunguzi
PASCAL MWUMVENEZA
Source: www.intabaza.com


text:
Nkunda kureba sinema zerekana uko inyamaswa zihiga. By’umwihariko ariko njya nitegereza cyane uko Intare zitwara iyo zirimo guhiga izindi nyamaswa. Sinibuza guseka cyane iyo mbonye intare isimbukiye imbogo ariko byagera aho izindi mbogo zirukaga zihunga zigasa n’iziyunguye agatekerezo, zigahagarara, zikisuganya, zigasubira inyuma gutabara iyazo yasigaye mu nzara z’intare! Nta gishimisha nko kureba ukuntu intare Umwami ishyamba yiruka ibebera, ikimwaro cyayibanye cyinshi!
Muri iyi minsi mwaba muri kwitegereza Paul KAGAME ngo murebe uko asa kandi agenza nk’intare yamwaye ??!!
I.IKIMWARO CYA PAUL KAGAME
Uyu munyagitugu yarabanje avuza iyabahanda, abeshya Abanyarwanda n’ isi yose ngo nibamurebe mu maso ngo ni umudemokarate w’akataraboneka. Ngo nta nyota y’ubutegetsi afite nk’abahutu bamubanjirije. Ngo manda ebyiri yemererwa n’Itegekonshinga nizirangira mu mwaka wa 2017 ntazakenera kurihindura ngo yihambire ku butegetsi!
Ntibukeye kabiri, yadukana agashya ko kwikoreza abaturage bagowe ibiseke ku ngufu ngo babijyane mu Ntekonshingamategeko kwerekana ko bamukunda byarenze igipimo; akomereza ku kwinginga abakecuru ngo nibaririmbe kandi babyine ko rwose KAGAME ari murumuna wa Yezu Kristu; naho “Abacukuzibimisarani” bo bahindurirwa akazi, bahabwa “mikoro” ngo bazenguruke igihugu cyose bomongana ngo” KAGAME atariho u Rwanda ntirwabaho! Ngo niwe wenyine wavukiye gutegeka, abandi benegihugu bose bakaba bagomba kwiheshereza agaciro mu kumubera abagereerwa n’inkomamashyi”! Ibyo twese twarabibonye turumirwa, Abazungu bari barizeye KAGAME bo baranyonyomba, bikuriramo akabo karenge, umwe umwe nta nduru!
Ingaruka zo gutegekwa n’”Umunyakinyoma utagira indangagaciro n’imwe yubaha”, ubu nizo rero zikomeje kujya ku kabonabose. Kwihishira byarangiye! Reka twibutse bine mu bimenyetso simusiga byagaragaje ko twinjiye mu bihe bidasanzwe:
(1) Mu Ukuboza 2015 KAGAME yategetse ko Itegekonshinga risuzugurwa burundu,kugirango rimwemerere kuzaba umwami w’u Rwanda ubuziraherezo.
(2) Ingingo ya 25 y’Itegekonshinga igena ko nta mwenegihugu ugomba kubuzwa gutahuka mu gihugu cye, Paul KAGAME yategetse ko itazongera gukurikizwa ukundi. Byagaragaye cyane taliki ya 23/11/2016 ubwo yafataga icyemezo kigayitse cyane cyo gucira ishyanga Padiri Thomas NAHIMANA, Nadine Claire KASINGE,Venant NKURUNZIZA na KEJO MAHIRWE Skyler bari biyemeje gutahuka mu Urwababyaye bagiye gufasha Abanyarwanda guharanira uburenganzira bwabo. Ubwo KAGAME yaduhezaga ishyanga yishuka ko abatuye mu gihugu imbere bose yarangije kubatera ubwoba bidasubirwaho,ko ntawe uzatinyuka kumuhangara mu matora y’umukuru w’igihugu yo mu 2017.
Icyo atamenye ni uko ubushake y’impinduka bwarangije kuzura mu mitima y’abanyarwanda batagira ingano.
Ntiyamenye aho Diane RWIGARA ateye aturuka, ntiyigeze anamenya uko uwo mwari yatojwe ibya politiki n’amarira y’akarengane yahogoje Abanyarwanda benshi! Kuko batari bamwiteguye, kumucecekesha byakomeje kubera KAGAME n’Agatsiko ke ingorabahizi.
- AYA MARIRA YATEWE N’UMUGAMBI MUBISHA WA KAGAME YO KURIMBURA UMURYANGO WA RWIGARA, HARI AHO AHURIYE N’UYU MUKWABU WO GUFUNGA ABAYOBOZI BA FDU BARI I KIGALI?
Gutoteza umuryango wa RWIGARA hagamijwe kuwutindahaza no kuwurimbura bifitanye isano n’umukwabu wo gufata no gufunga abayobozi ba Opozisiyo y’imbere mu gihugu bo mu bwoko bw’Abahutu. Ntiriwe ndondogora reka mbabwire uko tubibona mu tugingo 5 gusa dukurikira.
1.Mu gihe abaturage bari bataribagirwa uko KAGAME yagaraguye mu biziba kandi amurenganya umusore Abanyarwanda twese twakundaga witwa Kizito MIHIGO, yadukiriye Diane RWIGARA n’umuryango we . Mu gutoteza Nyakubahwa Kandida Perezida Diane RWIGARA n’umuryango we ku mugaragaro kandi mu buryo bugayitse cyane, buteye agahinda, ubwoba n’umujinya, Paul KAGAME yivuyemo bidasubirwaho. Yashyize umukono ku bisanzwe bizwi! Yeretse abenegihugu bo mu bwoko bw’Abatutsi, ko amaraso yabo ntacyo amubwiye, ko abatanze utwabo bagatera inkunga umutwe w’Inkotanyi mu ntambara yatangiye ku ya 1/10/1990 nta kandi gaciro bafite mu maso ye, uretse kumubera ibitambo akeneye! Mu yandi magambo KAGAME yahumuye amaso ya ba Batutsi bake cyane bari batarasobanukirwa, bakaba bacyishuka ko KAGAME aribo yarwaniye, ko ari Umukiza wabo! Mu kugaraguza agati umuryango wa RWIGARA ku kabonabose KAGAME noneho yerekanye uwo yariwe kuva mu ntangiriro: icyo yishakiraga ni UBUTEGETSI kugira ngo abwifashishe maze asahure igihugu, yibere umuherwe ndetse w’umunyamurengwe, we n’umuryango we gusa basezere ku bukene, buri mwana we ajye agenda muri LANDCRUISER y’akataraboneka, mu gihe abana ba rubanda itanga imisoro baribwa n’ingona bagiye kuvoma ibiziba byo kunywa!
2.Icyatunguye KAGAME, ni ugutahura ko Abanyarwanda bamuzi neza, ko biteguye no kumubwiza inaninarimwe (Résistance à l’oppression). Ngira ngo yaguye igihumura abonye neza ko babandi yari yarabeshye ko yakijije bamuzi nk’AKAMASA KAZACA INKA kugeza n’igihe amarira y’umubyeyi uri mu kaga ashyize ahagaragara kwa kuri abanyarwanda bose bazi ariko batinyaga kuvuga kwerekeye Kagame n’Agatsiko ke kitwaje intwaro: “MURI INTERAHAWE Z’UBUNDI BWOKO”! Mambo kwisha!
3.Dore icyo gufata abayobozi ba Opozisiyo bo mu bwoko bw’Abahutu bisobanuye:
Kagame ni umugome ariko si impumyi, si n’igipfamatwi! Yamaze kubona ko ubutindi bwinshi yashyize muri gahunda yo kurimbura umuryango wa RWIGARA bugiye kumubyarira amazi nk’ibisusa ku buryo budasubirwaho aherako atangira ya “makinamico asanganywe” bo bita “AMAKATA”, mu rwego rwo kuyobya uburari no kurangaza abanyarwanda:
(1) Mu gufunga abanyapolitiki bo mu bwoko bw’Abahutu, KAGAME agamije kugerageza guhumuriza no kongera guhuma amaso Abatutsi barangije kumubona nk’ “INTERAHAMWE Y’UBUNDI BWOKO”. Arashaka kubabwira ko “atari we mwanzi w’Abatutsi”. Ko umwanzi wabo ari umuhutu wese, wa wundi wabishe kandi n’ubu akaba agifite umugambi wo kubatsemba! Mwibuke “IKIBAZO-NCENGEZAMATWARA” cyuje urwango Paul KAGAME aherutse kwandikisha ku kinyamakuru cye gishya cyitwa INKOTANYI: “Quelle ethnie est considérée comme responsable du génocide des Tutsi en 1994 au Rwanda? « (« Ni ubuhe bwoko buzwiho kuba bwaratsembye Abatutsi mu mwaka w’1994?” Biragaragara neza ko Kagame ari muri « stratégie » y’amacakubiri, agendereye guteranya Abahutu n’Abatutsi kugira ngo hatagira utabara undi mu gihe abagabyeho igitero.
(2) Gushinja Abayobozi ba FDU ko bari gukorana n’imitwe y’abahutu ishaka gutera u Rwanda iturutse mu gihugu “kitazwi”(!) ni ugushaka kuvumbura ubwoba n’umujinya w’Abatutsi abashyira imbere igikangisho cy’uko Abahutu bashobora kugaruka ku butegetsi. Icyo agamije ni ukugira ngo Abatutsi bamutereye icyizere muri iyi minsi bamugarukire, hato badatera intambwe yo kwiyemeza gufatanya n’Abahutu bo muri Opozisiyo bashaka guhirika ubutegetsi bwe bw’igitugu gikabije.
(3) Gufungwa kwa bariya Bahutu bo mu ishyaka rya Victoire INGABIRE UMUHOZA uheze muri gereza arengana, ntihagire ubikinisha, kuko mu kandi kanya amaraso yabo araba ashobora kumenwa kuko KAGAME ayakeneye kugira ngo yongere yerekane nyine ko abereyeho kuba Umukiza na Nyagasani urinda umutekano w’Abatutsi. Mu mutwe wa KAGAME ufite uburambe mu kwiyuhagiza amaraso, nta kundi yakoozwa amaraso ya RWIGARA adakarabye aya Bonifasi Twagirimana na bagenzi be!
(4) Hagati aho birashoboka ko umuryango wa RWIGARA wahabwa agahenge by’akanya gato ariko baritonde…ntabwo KAGAME wacuje RWIGARA ubuzima, agasenya amagorofa n’amazu bye, agafunga inganda, agafatira amakonti, agashyira umupfakazi n’impfubyi mu mapingu agamije kubivugana rwihishwa…ntabwo azabareka gutyo gusa kuko mu by’ukuri bamukojeje isoni! Intare yamwaye…muyitege!
(5) Gusa ubwo abanyarwanda bamaze kumenya ufite uburambe mu koga mu maraso yabo, baramutse bagize ubwenge burenze ubw’imbogo ho gato bamuviraho inda imwe, agasoma nkeri cyangwa akibira ubutazuburuka. None se ngo iyo ukomeje guhishiira umurozi ntakumaraho urubyaro?
UMWANZURO
Ibihe bya politiki iyi ntindi ngo ni “Manda ya gatatu itemewe” yinjijemo Abanyarwanda birakomeye cyane kandi ntibisanzwe. Birasaba ko abanyarwanda barekera aho kuzarira ahubwo bakihutira kugira imyitwarire mishya: bagakanguka, bagahaguruka, bakagira icyo bakora KIDASANZWE.
Mu bihe bisa nk’icyo tugezemo, na YEZU KRISTU ubwe yageze aho abwira Intumwa ze ati: “Ubu noneho… n’udafite inkota nagurishe igishura cye, maze ayigure” Luka 22,36.
Banyarwanda, Banyarwandakazi, iyaba uyumunsi mwakundaga mukumva ijwi rye, ntimunangire imitima yanyu!
Murakarama.
Padiri Thomas Nahimana.
Perezida wa Guverinoma y’u Rwanda ikorera mu buhungiro.


text:
Hamwe n’iyi konti iyo umuntu yizigamiye 10% by’amafaranga akeneye nyuma y’amezi 12 Banki y’Abaturage imuha inguzanyo ya 90% kugira ngo yiyubakire inzu cyangwa abashe kuyigura.
Mu imurikabikorwa ryateguwe na Minisitireri y’Imari n’Igenamigambi mu cyumweru cyahariwe guteza imbere umuco wo kwizigama, Prossie Kalisa ushinzwe ubucuruzi muri Banki y’Abaturage y’u Rwanda yatangaje ko icyo barimo kwibandaho ari ugubasobanurira ababagana uburyo buri wese ahereye ku bihumbi 100 ashobora gutunga inzu ye.
Ati “Muri iki cyumweru cyahariwe kuzigama turimo kwibanda cyane ku gusobanurira abakiriya uburyo bworoshye kandi bwiza bwo kubafasha kubona inzu zabo.Amafaranga umuntu aheraho mu kuzigama ni ibihumbi 100 kuzamura, icyo uba usabwa gusa ni uko mu mezi 12 uba ugomba kuba warazigamye 10% by’inguzanyo wifuza mu kugura inzu cyangwa kuyubaka.”
Kalisa yakomeje avuga ko kuba Banki yatangira umuntu 90% azishyurwa mu myaka 15 ari icyerekana ko Banki y’Abaturage izirikana ibyifuzo by’abakiriya bayo ndetse ikabafasha gukabya inzozi, gusa ngo kuzigama bigomba kugira intego buri gihe.
Ati “Umuntu wese akwiye kuzigama afite gahunda yifuza kugeraho ku buryo niba ari icumbi ushaka cyangwa kuzigamira amashuri y’abana, ubikora wabiteguye kuko nibwo bigufasha kugera kubyo ushaka udasabagije amafaranga uyakoresha ibyo utateganyije ngo ni uko wayabitse gusa.”
Uretse konti ya ‘Gira Icumbi’, hari na konti yo kuzigamira abana kuva k’ukivuka kugeza ku mwana w’imyaka 18.
Kalisa ati “Usanga ababyeyi benshi iyo umwana ageze igihe cyo kujya kwiga aribwo batangira kubunza imitima, nyamara ufunguje konti ukajya uzigamira amashuri ye buhoro buhoro nta kibazo wagira ,ndetse banki inaguha inyungu ya 3% by’ayo wazigamye buri kwezi.”
Iri mukurikabikorwa ry’iminsi ineryabereye kuri Stade nto i Remera; ryatangiye tariki ya 25 risozwa tariki ya 28 Ukwakira 2016. Ryateguwe na Minisiteri y’Imari n’Igenamigambi mu cyumweru cyahariwe guteza imbere umuco wo kuzigama.
Ryitabiriwe n’ibigo by’imari n’amabanki n’abandi bose bafite aho bahurira no kuzigama.


text:
>> Igihe cya Pasika
Amasomo yo kuwa 4 mutagatifu, icyumweru cya 6 cy'Igisibo
Isomo rya mbere : Iyim 12, 1-8. 11-14
MISA YA NIMUGOROBA
URWIBUTSO RW’ISANGIRA RYA NYUMA RYA NYAGASANI
Iyimukamisiri (Iyim 12, 1-8. 11-14)
Muri iyo minsi, 1Uhoraho abwira Musa na Aroni bari mu gihugu cya Misiri ati 2«Uku kwezi kuzababere intangiriro y’amezi, kuzabe ukwa mbere mu mezi y’umwaka wanyu. 3Nimubwire imbaga yose y’Abayisraheli muti ‘Ku munsi wa cumi w’uku kwezi muzafate itungo rimwe muri buri muryango, itungo muri buri rugo. 4Niba urugo rurimo abantu bake kuri iryo tungo, bazarifatanye n’umuturanyi ubari hafi cyane, baringanize n’umubare w’abantu. Muzahitemo iryo tungo mukurikije icyo buri muntu ashobora kurya. 5Iryo tungo rizabe ridafite inenge, kandi ari isekurume imaze umwaka umwe. ‘Muzaritoranye mu bana b’intama cyangwa mu bana b’ihene. 6Muzarigumane kugeza ku munsi wa cumi n’ine w’uku kwezi, maze ikoraniro ryose ry’imbaga y’Abayisraheli bazaribage mu mugoroba w’akabwibwi. 7Bazende ku maraso y’iryo tungo bayasige ku nkomanizo z’imiryango, no ku mitambiko y’ inzugi z’amazu bazaririramo. 8Bazarye inyama zaryo muri iryo joro. Bazazirye zokeje, bazirishe imigati idasembuye n’imboga zisharira. 11Iryo tungo muzarirya mutya: muzabe mukenyeje umukoba, mwambaye inkweto mu birenge, mufite inkoni mu ntoki; kandi muzarye mugira bwangu kuko ari Pasika y’Uhoraho. 12Muri iryo joro nzambukiranya igihugu cya Misiri, maze nice icyavutse uburiza cyose mu gihugu cya Misiri, guhera ku bantu kugeza ku nyamaswa, kandi n’ibigirwamana bya Misiri byose mbicire imanza. Ni jye Uhoraho!
13Amaraso azababera ikimenyetso ku mazu muzaba murimo. Nzabona amaraso maze mbahiteho, mwoye kuzarimburwa igihe nzaba ndiho noreka igihugu cya Misiri. 14Uwo munsi uzababere urwibutso; buri mwaka muzajye mukora urugendo rwo kujya gusingiza Uhoraho. Muzajye muhimbaza uwo munsi uko ibihe bigenda bisimburana. Ngiryo itegeko ridakuka mbahaye.’»
Kuzirikana : Zab 116 (114-115), 12-13, 15-16a.c, 17-18
ZABURI
- Inyik/ Haragasingizwa inkongoro n’umugati,
- bibeshaho umuryango wawe.
- Ibyiza byose Uhoraho yangiriye,
- rwose nzabimwitura nte?
- Nzashyira ejuru inkongoro y’umukiro,
- kandi njye niyambaza izina ry’Uhoraho.
- Koko Uhoraho ababazwa n’urupfu rw’abayoboke be!
- None rero Uhoraho, wagiriye ko ndi umugaragu wawe,
- Maze umbohora ku ngoyi!
- Nzagutura igitambo cy’ishimwe,
- kandi njye niyambaza izina ry’Uhoraho.
- Nzarangiza amasezerano nagiriye Uhoraho,
- imbere y’iteraniro ry’umuryango we wose.
Isomo rya kabiri : 1 Kor11, 23-26
Ibaruwa ya mbere Mutagatifu Pawulo Intumwa yandikiye Abanyakorinti
Bavandimwe, 23jyewe rero dore ibyo nashyikirijwe na Nyagasani, bikaba ari byo nabagejejeho: Nyagasani Yezu araye ari butangwe yafashe umugati, 24amaze gushimira, arawumanyura avuga ati «Iki ni umubiri wanjye ubatangiwe; mujye mubikora namwe bibe urwibutso rwanjye.» 25Barangije kurya, n’inkongoro ayigenzereza atyo avuga ati «Iyi ni inkongoro y’Isezerano Rishya rishingiye ku maraso yanjye; mujye mubikora namwe, kandi igihe cyose muyinywereyeho bibe urwibutso rwanjye.» 26Kuko igihe cyose murya uyu mugati, mukanywa no kuri iyi nkongoro, muba mwamamaza urupfu rwa Nyagasani kugeza igihe azazira.
Ibango-ndirimbo ribanziriza Ivanjili : Yh 13,34
Ikuzo n’ibisingizo ni ibyawe, Nyagasani Yezu.
- Nyagasani, uduhaye itegeko rishya,
- Uti «Nimukundane, kandi mukundane nk’uko nabakunze.
Ikuzo n’ibi + Yohani 1Mbere y’umunsi mukuru wa Pasika, Yezu amenye ko igihe cye cyageze cyo kuva kuri iyi si agasanga Se, uko yagakunze abe bari m unsi, abakunda byimazeyo. 2Nuko nimugoroba igihe bafunguraga, Sekibi akaba yashyize mu mutima wa Yuda mwene Simoni Isikariyoti igitekerezo cyo kumugambanira, 3Yezu azirikanye ko Se yamweguriye byose, ko yaturutse ku Mana kandi akaba ari Yo asanga, 4ni ko guhaguruka ava ku meza. Yikuramo umwitero we, afata igitambaro aragikindikiza. 5Nuko asuka amazi ku ibesani, atangira koza ibirenge by’abigishwa be, akajya abihanaguza igitambaro yari akindikije. 6Aza kugera imbere ya Simoni Petero, maze Petero aramubwira ati «Nyagasani, abe ari wowe unyoza ibirenge?» 7Yezu aramusubiza ati «Ibyo nkora ubu ntiwabimenya, ariko uzabimenya hanyuma.» 8Petero aramubwira ati «Ntuzigera na rimwe unyoza ibirenge.» Yezu aramusubiza ati «Ndamutse ntakogeje, ntuzagira umugabane hamwe nanjye.» 9Petero aramusubiza ati «Nyagasani, noneho si ibirenge gusa, dore n’amaboko ndetse n’umutwe!» 10Yezu aramusubiza ati «Uwiyuhagiye nta kindi aba ashigaje kitari ukoga ibirenge, kuko aba yisukuye wese. Namwe murasukuye, ariko si mwese.» 11Yari azi neza uri bumugambanire, bituma avuga ati «Mwese ntimusukuye.» 12Amaze kuboza ibirenge no gusubizamo umwitero we, asubira ku meza arababwira ati «Aho mwumvise ibyo maze kubagirira? 13Munyita Umwigisha na Nyagasani, ni koko muvuga neza kuko ndi we. 14Ubwo rero mbogeje ibirenge kandi ndi Nyagasani n’Umwigisha, namwe murajye mwozanya ibirenge bwanyu. 15Ni urugero mbahaye, kugira ngo uko nabagiriye, abe ari ko namwe mugirirana ubwanyu.»
Ivanjili Ntagatifu : Yh 13,1-15
+ Yohani
1Mbere y’umunsi mukuru wa Pasika, Yezu amenye ko igihe cye cyageze cyo kuva kuri iyi si agasanga Se, uko yagakunze abe bari m unsi, abakunda byimazeyo. 2Nuko nimugoroba igihe bafunguraga, Sekibi akaba yashyize mu mutima wa Yuda mwene Simoni Isikariyoti igitekerezo cyo kumugambanira, 3Yezu azirikanye ko Se yamweguriye byose, ko yaturutse ku Mana kandi akaba ari Yo asanga, 4ni ko guhaguruka ava ku meza. Yikuramo umwitero we, afata igitambaro aragikindikiza. 5Nuko asuka amazi ku ibesani, atangira koza ibirenge by’abigishwa be, akajya abihanaguza igitambaro yari akindikije.
6Aza kugera imbere ya Simoni Petero, maze Petero aramubwira ati «Nyagasani, abe ari wowe unyoza ibirenge?» 7Yezu aramusubiza ati «Ibyo nkora ubu ntiwabimenya, ariko uzabimenya hanyuma.» 8Petero aramubwira ati «Ntuzigera na rimwe unyoza ibirenge.» Yezu aramusubiza ati «Ndamutse ntakogeje, ntuzagira umugabane hamwe nanjye.» 9Petero aramusubiza ati «Nyagasani, noneho si ibirenge gusa, dore n’amaboko ndetse n’umutwe!» 10Yezu aramusubiza ati «Uwiyuhagiye nta kindi aba ashigaje kitari ukoga ibirenge, kuko aba yisukuye wese. Namwe murasukuye, ariko si mwese.» 11Yari azi neza uri bumugambanire, bituma avuga ati «Mwese ntimusukuye.»
12Amaze kuboza ibirenge no gusubizamo umwitero we, asubira ku meza arababwira ati «Aho mwumvise ibyo maze kubagirira? 13Munyita Umwigisha na Nyagasani, ni koko muvuga neza kuko ndi we. 14Ubwo rero mbogeje ibirenge kandi ndi Nyagasani n’Umwigisha, namwe murajye mwozanya ibirenge bwanyu. 15Ni urugero mbahaye, kugira ngo uko nabagiriye, abe ari ko namwe mugirirana ubwanyu.»


text:
IYOBOKAMANA
Musenyeri Nzakamwita atewe impungenge n’utudini tuzana ’business’ mu iyobokamana
Musenyeri Sylverien Nzakamwita wa diyosezi ya Byumba
Musenyeri wa Diyosezi ya Byumba, Sylverien Nzakamwita, yavuze ko Kiliziya Gaturika ndetse na Leta batewe impungenge n’umuvuduko w’ivuka ry’amadini avuka umunsi ku wundi kuko ngo kuri we abona ayo madini atagamije kwigisha iyobiokamana nyakuri ahubwo baraje mu bucuruzi no kwishakira indonke mu bantu.
Ibi yabitangaje kuri uyu wa 29 Ukwakira 2017. Musenyeri Nzakamwita yavuze ko muri iyi minsi hari amadini ashingwa n’abantu badafite ubumenyi bagamije kwisakira indonke mu bantu no kurarura urubyiruko bakoresheje imbyino n’imiziki barangiza bakarujyana mu bidakwiye.
Musenyeri Nzakamwita yagize ati: "Umuvuduko w’amadini natwe wagiye udutonda,hari amadini azwi dukorana, ayo madini rwose yo turayashima kuko ibyo akora natwe nibyo dukora, turanakorana, ariko hari n’utudini tudini twumva duteje ikibazo mu buzima bw’iyobokamana kuko bamwe rwose usanga barabigize business (ubucuruzi) bakabigira uburyo bwo kwishakira indonke ukagirango ni nko kwihangira imirimo. Tugerageza kubana na bo, tukagerageza no kubabwira uko bakwiye kwifata ariko sinakubeshya rwose ayo madini adutera ibibazo ndetse abitera n’igihugu cyacu"
Agaruka ku bibazo aya madini ateza muri kiliziya gatulika mu Rwanda, Musenyeri Nzakamwita yagize ati: "Icya mbere baza gushaka abayoboke iwacu cyane cyane mu rubyiruka kandi uko babajyanye ntacyo babaha gishya ndetse ahubwo usanga bamwe babararura bakajya mu bitabubaka, ugasanga ari ukuduhira gusa, rimwe na rimwe ndetse ugasanga baravanga ibintu by’iyobokamana n’ibintu bimeze nk’ubupfumu byo gukiza bagendeye ku bubasha bagaragaza ntazi, ibyo rero birarura abantu rimwe na rimwe bakanababeshya.
".....Hari utudini tumeze dutyo tuzanwa n’abantu batanafite ubushobozi mu bumenyi batashoboye kwiga ngo banamenye iyobokamana. Kuyobora abantu bigomba ubushobozi, bigomba ubuhanga, hari rero ababikora badafite ubwo bushobozi n’ubwo buhanga ahubwo bagendeye mu bintu bya gushaka indonke, ugasanga rero barayobya abantu."
Yatanze urugero rw’amwe mu madini abwira abayoboke bayo ko badakwiye kujya kwa muganga bakababwira ko Imana ari yo ivura, kandi nyamara abo barwayi bikabagiraho ingaruka.
Aya madini ngo afatirana urubyiruko akarukura mu yandi madini rwari rurimo babashuka ngo babazaniye inkunga.
Ati:"Urubyiruko barufatirana n’ubukene kuko usanga hari amadini abona imfashanyo mu bantu ntazi, bagakoresha rero izo mfashanyo kugirango bararure urwo rubyiruko barujyane iwabo, ariko barugeza iwabo ugasanga ntacyo babahaye kibarera, ntacyo wabahaye kibafasha kubaka ejo habo hazaza, ugasanga bari mu mbyino, bari mu bintu biduhira gusa, mu miziki ariko uburere ugasanga ari buke cyane."
Yavuze ko Kiliziya Gatulika ikomeza kwigisha urubyiruko kutararurwa n’ayo madini y’inzaduka ariko akavuga ko bigoye kubibumbvisha kuko urubyiruko ari benshi kandi baba bashaka kugendana n’ibigezweho. Ati: "Hari ibyo urubyiruko rushaka twe tudakora, nk’ibyo by’imyidagaduro no gusenga bashyushya ibitaramo."
Icyakora avuga ko hari gushyirwaho uburyo bwo gufasha abakirisitu gatulika b’urubyiruko kubona uburyo bwo kwidagadura ariko bo ngo bakora ku buryo babikora badakurikiranye urusaku nk’urwumvikana mu bitaramo by’ayo madini yandi y’inzaduka.
Avuga ko hari gukorwa ibishoboka ngo urubyiruko rukurwe muri ibyo biguruka. Ati: "Turakora ibishoboka byose kugirango urubyiruko rudaheranwa n’ibyo biguruka ahubwo bakagira uburyo bategurwa kugirango ejo habo hazaza hashoboke."
Avuga ko Kiliziya ifite gahunda yo kwita ku burezi, kwita ku rubyiruko, no guteza imbere umuryango Nyarwanda kuko ngo iyo umuryango umeze neza n’abana bawurimo bamererwa neza, bagakura neza, bakiga, bakavuzwa ndetse bagakurana uburere bwiza mu gihe iyo umuryango utabanye neza bituma abana bawuvutsemo bahura n’ingaruka z’imibanire mibi y’ababyeyi babo.
Yakomeje agira ati: "Imana ishaka ko abantu bose baba beza, ishaka ko abantu bose bakira, bakava mu bibi bakajya mu byiza! Ibyo rero buri muntu abifitemo uruhare cyane cyane ingo."
Muri kiganiro Musenyeri Nzakamwita yagiranye na RBA dukesha iyi nkuru, yavuze ko hari ingo zirenga ibihumbi 15 Kiriziya Gatulika yitaho mu rwego rwo guteza imbere imibereho myiza y’izo ngo no kubafasha kubaka umuryango muzima wuje indangagaciro nzima.
Ku itariki ya 11 Nyakanga 2017 yijihije isabukuru y’imyaka 73 amaze avutse, n’imyaka 46 amaze ahawe ubusaseridoti ndetse n’imyaka 21 amaze ayobora Diyosezi ya Byumba.


text:
Ubusobanuro bw’ibara ry’ivu ryambarwa mu cyunamo
Ibara ry’ivu rikoreshwa mu gihe cyo kunamira inzirakarengane zazize Jenoside yakorewe abatutsi mu 1994, rifite ubusobaburo ahanini usanga bujyana n’ibihe by’akababaro abanyarwanda baba barimo, ariko na none rigasobanura ibihe byo kwiyubaka nyuma y’akababaro.
Ku rubuga rwitwa toutelescouleurs.com bavuga ko ibara ry’ivu risobanura akababaro, ubwingunge, no kuba wumva uri wenyine.
Ku rundi ruhande ariko ku rubaga rwitwa empower-yourself-with-color-psychology.com bavuga ko iri bara risobanura kumva ko ukuze kandi ufite inshingano runaka ugomba kuzuza aho baba babihuza nuko abantu bakuze bagira imisatsi ifite iryo bara nubwo ryo riba risa n’iryererutseho gato.
Kuri uru rubuga kandi bavuga ko nubwo ibara ry’ivu risobanura agahinda n’umubabaro, ko ahanini rikwereka intangiriro y’uko wasohoka muri ako gahinda ukagera mu buzima bushya bw’ibyishimo burangwa no kuba umuntu udahuzagurika kandi ukomeye.
Niba ukunda ibara ry’ivu by’umwihariko, uri umuntu ukunda ko ibyo ukora biba byuzuye bigatuma wubahirwa uwo uriwe kandi nawe ukumva ko aho uri hakubereye.
Ibara ry’ivu kandi riva mu mateka y’abanyarwanda aho mu muco wa cyera, uwaburaga uwe yirabaga ivu byerekana ko ari mu kababaro cyangwa yunamiye uwe yabuze.
Iri bara rikunze kuba uruvange rw’ibara ry’umukara n’ibara ry’umweru ni ryo rikoreshwa no mu gihe cyo kwibuka abazize Jenoside yakorewe abatutsi, tukaba tubonye bumwe mu busobanuro bw’iryo bara.
Gracieuse Uwadata


text:
URUKUNDO
Yabeshye ababyeyi ko agiye gushaka umushinga, yigira mu bagabo (igice cya Kabiri)
Mu gice cy’iyi nkuru "INKOVU Z’URUKUNDO" giheruka cyarangiye tumenye yuko umukunzi wa Tycoon ariwe Eugenie atigeze amusura kandi akaba atararaye no mu rugo iwabo, icyirabo we yarimo yifuza ngo iyaba yarakundanye na Tycoon mu gihe twabonye ko Manzi Furaha we yari afite ikibazo cy’umubyeyi we wari urembye. Ese mu gice cya kabiri byaje kugenda gute?
Burya mu Kinyarwanda baravuga ngo imbikirizi ya cyane ibikira mukeba. Kuwa Gatandatu buri buke abanyeshuri bagasubira ku ishuri, Tycoon wari ufite agahinda kubera umukunzi we wari wamubeshye, bwakekeye mu gitondo iwabo bamuha amafaranga ngo ajye kwishyura kuri banki mu mujyi ndetse akanagura ibikoresho by’ishuri.
Tycoon akigera mu mujyi yabanje kujya kuri banki kwishyura.Akigera Nyabugogo yasanze abantu ari uruhuri bari ku mirongo.Yigira inama yo kujya ku cyicaro gikuru gihereye i Nyarugenge kuko yumvaga wenda ho nta bakiriya benshi bahari, ariko mbere yabanje guca mu iduka, agura ibyangombwa nyuma aza kujya kuri banki ariko yatunguwe no gusanga hariyo abantu beshi baruta abo yasize i Nyabugogo, ariko abura uko abigira nyuma afata umwanzuro wo gutegereza akishyurira aho ngaho, aho gusubira Nyabugogo.
Tycoon yarangije kwishyura nka saa cyenda n’igice z’umugoroba yanga kujya gutega imodoka afata moto, nuko atwarwa n’umumotari witwa Peter (petero) bagenda baganira.
Peter: Ko mbona uri n’igikapu kinini se uvuye hehe?
Tycoon-Mvuye gushaka ibikoresho by’ishuri, ntuziko ejo amasomo azatangirase?
eeh! Uri umunyeshuri se? Wiga he?
Yego niga i Muhanga
I Muhanga? Ku kihe kigo se?
Niga ku rwunjye rw’amashuri rwa Gitarama.
Uzi ko wiga ku kigo kimwe na sheri wanjye! Eeh mugira abana bazi ibintu shahu!
ufite umukunzi wiga hariya se? Yitwa nde ra? Yiga mu wa kangahe se?
Sha ni umukobwa wiga mu mwaka wa gatatu, w’inzobe mugufi ariko ubyibushye, sinzi niba utamuzi afite inyinya nini izina yitwa Eugenie.
Yee? Eugenie?
Yeee!ni uwo! Uramuzi se nawe? Sha uriya mwana ndamukunda ntiwabyumva, tujya kumenyana nari nzi ko twikinira kuko ni umukobwa tuba mu gipangu kimwe i Kabuga basengana wampaye nimero ye, noneho muhamagara nikinira musaba urukundo aremera!
Hanyuma ejo bundi ku munsi w’abakundanye kuko nari bujye kwishyura umusoro wa moto numvaga ntashaka kuvayo ngo nkore, maze ndaramuhamagara mu gitondo musaba kunsura, mu kanya gato ntiyazuyaje yahise ahagera. Ariko ibintu twakoze sinabasha kubigusubiriramo kuko yantambagije ijuru n’amaguru!, bigeze ku mugoroba ashaka gutaha ndamubuza, mera nk’uworosoye uwabyukaga, maze sinakubwira arandaza. Ariko nta kubeshye yaranshimishije birandenga kuburyo ubu yanyibagije abandi bakobwa ndetse n’ubu iyo muvuze mba numva utuntu tunyirukamo mumubiri.
Ariko ubwo Peter yavugaga ayo magambo, nta na kimwe Tycoon yasubizaga, nuko Peter ubwo yakatiraga imodoka ku kiraro cya Nyabugogo , yahise yumva uwo yarahetse kuri moto aguye hasi ariko kuko yagendaga gake Tycoon ntiyakomeretse cyakora yari yabize ibyuya umubiri wose.
Bamuhungije, mu minota nka mirongo itatu arahembuka, yisanga mu maboko ya polisi ndetse asanga na Peter polisi ya mufashe maze ahita abwira abapolisi ngo barekure Peter kuko arengana, yongeraho ati “Ninjye ubwanjye wihanuye bityo mwimurenganya mureke yigendere kandi nanjye nta kibazo mfite byari ibitekerezo bijyanye no guhemukirwa mu rukundo byatumye nta ubwenjye maze ndahanuka.”
Ariko ubwo Tycoon yahanukakaga kuri moto, hari abanyamakuru baje mu muhango wari wateguwe wo gutaha umuhanda Kigali-Gatuna abanyamukuru batandukanye bahise barangarira iby’iyo mpanuka, aho Tycoon yaje kuzanzamukira nuko bamubaza uko byagenze abibabwira muri aya magambo:
“Njyewe motari twaje tuganira aza kunganiriza ku mukunzi n’ukuntu amufata neza aho ambwiriye izina rye nsanga ni umukunzi wanjye nkunda bihebuje ntimumbaze ibyakurikiye nahise mera nkuguye muri koma, gusa n’ubu ndumva mfite inkovu nyishi ku mutima kuko uko babimbwiraga nameraga nkuri kubireba!
Akivuga ayo magambo byahise biha abanyamakuru inkuru yo kwandika mu binyamakuru byabo, inkuru y’impanuka yaTycoon bimwe mu binyamakuru byahihaye imitwe ‘RWAMUTEYE KURWARA IGICURI!”,”YAHANUTSE KURI MOTO AZIRA URUKUNDO”, “naho BBC yo yari yanditse iti:”INKOVU Z’URUKUNDO ZAMUTUYE MU MUHANDA ABURA KIRAMIRA”.
Tycoon ubwo yahise afata imodoka arataha ariko ageze mu rugo afata umwanzuro wo kwandikira ubutumwa bugufi Eugenie ati “Nshuti nakunze ntakubeshya Nkaguha ibyo agaciro nigeze byose Nkaguha umutima wanjye wose,
Njye natekerezaga ko ari wowe gisobanuro cy’ubuzima bwanjye
Ariko ubu nabonye ko uri imbugita ityaye cyane yatyarijwe guhinguranya umutima wanjye.
Gusa ibyishimo wazanye mu mubuzima bwanjye, bingana n’ubusa mugihe inkovu z’urukundo zo wanteye zisumba ubwishi umusenyi wo ku nyanja ariko reka mvuge nti warakoze”
Gusa nyine nyuma y’ibyo wankoreye byose ndagusabye iby’urukundo tubihagarikire aha kandi buri wese yibagirwe undi nkaho atigeze amumenya. Sawa urakoze uzagubwe neza.
Uwawe Tycoon M.”
Tycoon arangije yafashe sim card arayivunagura kuko Atari agikeneye ko uyu mukobwa yazongera kumutesha umutwe.
Eugenie akibona ubu butumwa bugufi, yahise ahamagara mugenzi we Sunny ngo yumve ko hari amakuru yaba yahaye Tycoon ariko Sunny amurahira yivuye inyuma ko adaheruka no kuvuga na Tycoon. Ni uko Eugenie yoherereza sunny bwa butumwa ngo nawe yihere ijisho ku bimubayeho muri uwo mugoroba maze amugire inama.
Eugenie yongeyeho ati “Twari dufitanye gahunda ejobundi kuwa mbere mbura umwanya none ndabona yabigize intambara pe! Ubu se nkore iki?
Sunny arangije gusoma ubu butumwa yahise afata telefone ahamagara Eugenie aramubwira ati “Sha ndabona bitoroshye kandi Tycoon ntagira parapara bityo niba yafashe umwanzuro mwihorere dore ejo ni ugusubira ku ishuri kandi muzajya mubonana kenshi bityo uzamenya niba yarabikubwiye bimurimo cyangwa niba ari uburakari bwo kuba waramwiciye gahunda gusa. Ahubwo wowe ejo nugera ku ishuri uzahite ujya kumureba wumve icyo avuga..........
Sixbert Murenzi
IBITEKEREZO
-
ibindi bice birakenewe kbs
-
Hhhhh! uwababyaye numwe kbx
-
Hhhhh! uwababyaye numwe kbx
-
nakunz umukobw yiga aca araheba ark je naramkunda cane ark we ntabwo yanyiyumvamw non mb4enz gute ko vyase ko ndamwibagira nkore iki andika kur gmail cank facebook ,tweter no kur61034239
-
wowwwww!! nimuduhe ibindi bice sixbert we
-
Muduhe n ibindi Bice we eeeeeee!!!!! Kararyoshye kabisa MAKURU KI muri abambere
-
waooo dukeneye n,ibindi bice muvandimwe Murenzi
-
byaje kugenda gutese? yaje kumusaba imbabazise arazimuha? mutubwire di?
-
Iyi Nkuru irakaze! Mutwoherereze ibindi bice!
-
Iyi Nkuru irakaze! Mutwoherereze ibindi bice!